Η τελευταία συνωμοσία - Medium.gr\non 25 Δεκεμβρίου 2017 . Posted in Βιβλία\nΣτις 9 Μαρτίου 1953, ημέρα της κηδείας του Στάλιν, «όλη η Ρωσία έκλαψε», όπως έγραψε ο ποιητής Γεβγκένι Γεφτουσένκο. Απλώς δεν θα μάθουμε ποτέ το γιατί. «Κατά το ήμισυ από θλίψη και κατά το άλλο ήμισυ από ανακούφιση» εκτιμά ο Τζόσουα Ρούμπινσταϊν στο συναρπαστικό αφήγημα, Οι τελευταίες μέρες του Στάλιν. Κάποιοι, που αναγκάστηκαν να πάνε στην κηδεία, έκλαιγαν τον ρώσο συνθέτη Σεργκέι Προκόφιεφ, που είχε πεθάνει την ίδια μέρα με τον Στάλιν, στις 5 Μαρτίου 1953, και προφανώς την περίπτωσή του την είχε καταπιεί η μεγάλη δημοσιότητα.\nΤο κουδούνι χτύπησε... Ένας στενός μου φίλος ήταν στην πόρτα. Δίχως να βγάλω άχνα, με το κλειδί στην τσέπη μου, τον οδήγησα μακριά από τα μάτια των γειτόνων μου, κάτω στο υπόγειο. Διπλοκλείδωσα την πόρτα. Σταθήκαμε αντίκρυ ο ένας στον άλλον με τα μάτια μας να λάμπουν. Χαμογελάσαμε... Κρυφοί συνωμότες. Ανταλλάσσοντας ευτυχισμένα χαμόγελα όταν όλοι οι άλλοι ήταν δακρυσμένοι. Ήταν γιορτή; Χορός μεταμφιεσμένων; Ένας τελευταίος χαιρετισμός κι έπειτα έφυγε αθόρυβα, σιωπηλός ακόμα...\nΑυτοί που σίγουρα ανακουφίστηκαν ήταν το 1,2% του πληθυσμού, οι 2.526.401 κρατούμενοι σε φυλακές και στρατόπεδα συγκέντρωσης, εκ των οποίων οι 438.788 ήταν γυναίκες. Οι 35.505 από αυτές είχαν παιδιά και 62.886 ήταν έγκυες. Τα νούμερα έχουν τέτοια ακρίβεια διότι προέρχονται από τον καθ' ύλην αρμόδιο. Τα ανέφερε ο Λαβρέντι Πάβλοβιτς Μπέρια, επικεφαλής του σοβιετικού μηχανισμού ασφαλείας και των μυστικών υπηρεσιών υπό τον Στάλιν, στο Πρεζιντέντιουμ (Πολιτμπιρό με την παλιά ονομασία), μετά το θάνατο του «Πατερούλη».\nΓενικώς, με τον Στάλιν νεκρό, διαχύθηκε ένας φόβος, διαφορετικός από τον τρόμο που επικρατούσε όταν ήταν ζωντανός. Ο αντιφρονών φυσικός Αντρέι Ζαχάρωφ θυμόταν για εκείνες τις μέρες: «Οι άνθρωποι φοβούνταν πως η κατάσταση θα χειροτέρευε – αλλά πώς θα μπορούσε να γίνει χειρότερη; Μερικοί, συμπεριλαμβανομένων εκείνων που δεν έτρεφαν ψευδαισθήσεις για τον Στάλιν και το καθεστώς, ανησυχούσαν για το ενδεχόμενο μιας γενικής κατάρρευσης, ενός αλληλοσπαραγμού, ενός ακόμη κύματος μαζικής καταστολής, ως κι ενός εμφύλιου πολέμου...» Η υψίφωνος Γκαλίνα Βισνέφσκαγια ένιωσε ότι καταρρέει: «Η ζωή είχε φτάσει σε ένα τέλος... Το έθνος είχε κυριευτεί από πανικό, από σύγχυση, από τον φόβο για το άγνωστο. Για τριάντα χρόνια ακούγαμε μόνο Στάλιν, Στάλιν, Στάλιν...»\nΑνακούφιση από τον θάνατο του Στάλιν ένιωσαν και τα εκατομμύρια των Εβραίων που ζούσαν στην Σοβιετική Ένωση και τις δορυφορικές της «Λαϊκές Δημοκρατίες», οι οποίοι έβλεπαν την ιστορία να εξελίσσεται ως μια ακόμη τραγωδία. Ο αντισημιτισμός –υπό τη μουτσούνα του «αντισιωνισμού»– είχε αρχίσει να διογκώνεται τα τελευταία χρόνια του Στάλιν. Βεβαίως, υπήρχε έντονος αντισημιτισμός στην Ανατολική Ευρώπη πριν από το ξέσπασμα του Κόκκινου Δικτάτορα. Αλλά από το 1948 μέχρι το 1953 ήταν «τα μαύρα χρόνια», όπως βάφτισαν την περίοδο οι Εβραίοι της ΕΣΣΔ. Η Εβραϊκή Αντιφασιστική Επιτροπή, που συνεστήθη για να βοηθήσει στον μεγάλο αγώνα κατά των Ναζί διαλύθηκε το 1948 με την κατηγορία των «ανατρεπτικών ενεργειών». Οι επικεφαλής τους συνελήφθησαν και εκτελέστηκαν. Ανάμεσα στις κατηγορίες που τους απαγγέλθηκαν περιλαμβανόταν η «αγάπη για τον ιουδαϊκό εθνικισμό» και «η συκοφάντηση της Σοβιετικής Ένωσης». Από το 1948 και μετά εκτελέστηκαν 238 συγγραφείς, που έγραφαν σε γλώσσα γίντις, 99 ηθοποιοί, και 19 μουσικοί. Συνολικά 443 άνθρωποι του πνεύματος και καλλιτέχνες εβραϊκής καταγωγής εκτελέσθηκαν, βασανίσθηκαν μέχρι θανάτου ή εξαφανίστηκαν σε στρατόπεδα συγκέντρωσης.\nΤο 1949 η καθηγήτρια κλασικής φιλολογίας στο πανεπιστήμιο Όλγα Φράιντεμπεργκ έγραφε στο ημερολόγιό της.\nΤα ηθικά και πνευματικά πογκρόμ έχουν εξαπλωθεί σαν πανώλη στις πόλεις της Ρωσίας... Διανοούμενοι με εβραϊκό όνομα υποβάλλονται σε ηθικό λιντσάρισμα. Θα έπρεπε να δει κανείς το πογκρόμ που διαπράττεται στο τμήμα μας. Ομάδες σπουδαστών ψάχνουν στα έργα εβραίων καθηγητών, κρυφακούν προσωπικές συζητήσεις, ψιθυρίζουν στις γωνιές. Δεν κάνουν καμιά προσπάθεια να κρύψουν πως είναι αποφασισμένοι να επαγρυπνούν. Οι εβραίοι δεν μορφώνονται πλέον, δεν γίνονται δεκτοί στα πανεπιστήμια ή για μεταπτυχιακές σπουδές. Το πανεπιστήμιο έχει ρημάξει. Οι καλύτεροι καθηγητές έχουν απολυθεί. Η εξολόθρευση όσων διανοούμενων απομένουν εξακολουθεί χωρίς σταματημό... Πλήττουν τους λόγιους με ό,τι μέσο έχουν στην διάθεσή τους. Τους πετάνε έξω από τη δουλειά, τους αναγκάζουν να αποσυρθούν, τους καταδικάζουν στην ανυπαρξία εξοστρακίζοντας τους...\nΚανείς δεν γνωρίζει το λόγο των αντισημιτικών ξεσπασμάτων του Στάλιν όταν πλέον ήταν εμφανώς άρρωστος και στα τελευταία του. Κάποιοι το αποδίδουν στη θρησκευτική του παιδεία (είχε σπουδάσει θεολόγος), άλλοι στο γεγονός ότι βασικοί του αντίπαλοι στο κόμμα, τους οποίους ξεπάστρεψε, όπως ο Λέον Τρότσκι, ήταν εβραϊκής καταγωγής· άβυσσος η ψυχή του γηραιού δικτάτορα. Από το 1949, ειδικοί ανακριτές από τη Μόσχα που βρίσκονταν στην Πράγα ανακάλυψαν μια «συνωμοσία» με εβραϊκό δάκτυλο. Ο Ρούντολφ Σλάσκι και 13 συγκατηγορούμενοί του\nεπιβεβαίωσαν τη φανταστική συνωμοσία και έκαναν έκκληση στο δικαστήριο να τους επιβάλει την πιο αυστηρή τιμωρία... [Το δικαστήριο] καταδίκασε ένδεκα από τους κατηγορούμενους σε θάνατο. Το γεγονός ότι στους τρεις χαρίστηκε η ζωή ήταν η μόνη έκπληξη... [Οι καταδικασμένοι] απαγχονίστηκαν νωρίς το πρωί στις 3 Δεκεμβρίου του 1952. Οι σοροί τους αποτεφρώθηκαν και η τέφρα σκορπίστηκε στο πλάι ενός παγωμένου δρόμου, ώστε ο οδηγός ενός αυτοκινήτου, ένας μυστικός αστυνομικός, να αυξήσει την έλξη των ελαστικών του [...] Η Πράβντα είχε καθημερινή κάλυψη της δίκης, τονίζοντας την ενοχή των κατηγορουμένων και τη σχέση τους με σιωνιστικές και «αστικές εβραϊκές εθνικιστικές συνωμοσίες». Όπως ανακοίνωσε το Ράδιο Βουκουρέστι σε μια αντιπροσωπευτική δήλωση: «Έχουμε εγκληματίες ανάμεσά μας, σιωνιστές πράκτορες και πράκτορες του διεθνούς εβραϊκού κεφαλαίου. Θα τους ξεσκεπάσουμε και είναι καθήκον μας να τους εξολοθρεύσουμε».\nΑυτού του τύπου οι δηλώσεις απηχούσαν τις προθέσεις του Στάλιν. Την 1η Δεκεμβρίου δήλωσε, στη διάρκεια μιας συνεδρίασης του Πρεζιντέτιουμ, ότι «κάθε εβραίος είναι εθνικιστής και πράκτορας της αμερικανικής αντικατασκοπείας. Οι εβραίοι εθνικιστές πιστεύουν ότι οι ΗΠΑ έσωσαν το λαό τους. Εκεί μπορείς να γίνεις πλούσιος, αστός και ούτω καθεξής. Πιστεύουν ότι είναι υποχρεωμένοι στους Αμερικανούς». Όπως παρατήρησε ο αντιφρονών ιστορικός Ρόι Μεντβέντεφ, ο Στάλιν «έβαζε στην άκρη όλα τα ιδεολογικά παραπετάσματα και έκανε τον αντισημιτισμό ένα ανοιχτό, φανερό κομμάτι της κρατικής πολιτικής»\nΜέσα σ' αυτό το κλίμα, το επίσημο πρακτορείο της ΕΣΣΔ, Τας, ανακοίνωσε στα μέσα Ιανουαρίου του 1953 ότι «οι υπηρεσίες κρατικής ασφάλειας ξεσκέπασαν μια τρομοκρατική ομάδα από γιατρούς που είχαν ως στόχο τους να βάλουν τέλος στη ζωή ενεργών δημοσίων προσώπων της Σοβιετικής Ένωσης, υπονομεύοντας την υγεία τους μέσω της ιατρικής τους αγωγής». Το άρθρο είχε τα ονόματα εννιά γιατρών, έξι εκ των οποίων ήταν εβραίοι και «όλοι κατείχαν ανώτερες θέσεις στη σοβιετική ιατρική ελίτ». Στο άρθρο κατονομαζόταν και ένας δέκατος γιατρός, ο έβδομος εβραίος, ο Μπόρις Σιμέλιοβιτς, ιατρικός διευθυντής του φημισμένου μοσχοβίτικου νοσοκομείου Μπότκιν, όπου επέβλεπε την θεραπεία ηγετών του Κόμματος και της κυβέρνησης. Δεν αναφερόταν όμως ότι ο Σιμέλιοβιτς είχε εκτελεσθεί από τον περασμένο Αύγουστο, ως ηγετικό στέλεχος της Εβραϊκής Αντιφασιστικής Επιτροπής.\nΑυτό ήταν το σήμα για να ξεχειλίσει ο βόθρος της αντισημιτικής προπαγάνδας σε όλα τα κομμουνιστικά έντυπα της εποχής. «Ποιον υπηρετούσαν αυτά τα τέρατα;», αναρωτήθηκε σε πρωτοσέλιδο άρθρο ο αρχισυντάκτης της Πράβδα. «Ποιος διηύθυνε την εγκληματική και καταστροφική δραστηριότητα αυτών των ελεεινών που πρόδωσαν την πατρίδα;» Οι κατηγορούμενοι γιατροί, έγραφε το «σατιρικό» έντυπο Κροκοντίλ, «ήξεραν πως να αλλάξουν την έκφραση στα μάτια τους, ώστε να χαρίσουν ανθρώπινη όψη στην λυκίσια μορφή τους [...] αυτοί είναι η προσωποποίηση της χυδαιότητας και της βδελυγμίας, ίδια φάρα με τον Ιούδα Ισκαριώτη...» Στο οπισθόφυλλο του ίδιου περιοδικού δημοσιεύτηκε ολοσέλιδη γελοιογραφία που ξύπνησε μνήμες από το ναζιστικό περιοδικό Der Strümmer.\nΑλλά και εκτός της σοβιετοκρατούμενης Ευρώπης τα υποτακτικά στην Μόσχα Κομμουνιστικά κόμματα πλειοδότησαν σε κατάρες κατά των «συνωμοτών γιατρών». «Στις 27 Ιανουαρίου, η εφημερίδα L'Humanité δημοσίευσε τη δήλωση από μια ομάδα γάλλων γιατρών, ανάμεσά τους και δύο εβραίων, που δήλωναν τη στήριξή τους στους Σοβιετικούς αξιωματούχους, στον “πόλεμό” τους ενάντια στις εγκληματικές ενέργειες του κατηγορούμενου ιατρικού προσωπικού». Στο βιβλίο δεν αναφέρεται η στάση που κράτησε η ημέτερη Αυγή, όργανο τότε της κοινοβουλευτικής ΕΔΑ (στην οποία εκφραζόταν πολιτικά και το παράνομο ΚΚΕ), αλλά τρεις μήνες μετά, στις 7 Μαρτίου 1953, είχε οκτάστηλο τίτλο «Εμπρός στην Σορό του Μεγάλου Νεκρού» και υπότιτλους: «την τιμητική φρουρά της απαρτίζουν οι επιφανέστεροι σοβιετικοί ηγέται. Εκατομμύρια λαού παρελαύνουν από χθες το απόγευμα σε ένα ευλαβικό προσκύνημα».\nΠεθαίνοντας στην κηδεία του Στάλιν\nΜπορεί να μην ήταν εκατομμύρια, αλλά σίγουρα ήταν εκατοντάδες χιλιάδες που πήγαν να προσκυνήσουν τη σορό. Κάποιοι υπολόγισαν την ουρά να εκτείνεται στα 12 με 15 χιλιόμετρα. Τα μέτρα ασφαλείας ήταν δρακόντεια. Παραπλεύρως της ουράς στους κάθετους δρόμους είχαν τοποθετηθεί φορτηγά και, κατόπιν, τεθωρακισμένα. Και οι άνθρωποι στριμώχνονταν για να φτάσουν στην αίθουσα που ήταν ο «Μεγάλος Νεκρός» της Αυγής. «Νέοι χείμαρροι χύνονταν σε τούτη την ανθρωποπλημμύρα», κατέγραψε ο ποιητής Γεβγένι Γιεφτουσένκο, oοποίος περιγράφει ένα τελετουργικό απολύτως φρικιαστικό:\nΤο πλήθος μετατράπηκε σε πελώρια δίνη. Συνειδητοποίησα πως με έσπρωχναν καταπάνω σε ένα μεγάλο φανάρι, το ζύγωνα ασταμάτητα. Ξαφνικά είδα ότι μια κοπελίτσα σπρωχνόταν πάνω στον στύλο. Το πρόσωπό της ήταν παραμορφωμένο και ούρλιαζε. Τα ουρλιαχτά της όμως δεν ακούγονταν ανάμεσα σε όλες τις άλλες κραυγές και τα βογκητά. Μια κίνηση του πλήθους με πήγε προς το κορίτσι· δεν άκουσα μα ένιωσα με το κορμί μου το σπάσιμο των εύθραυστων οστών της, καθώς τσακιζόταν πάνω στο φανάρι. Έκλεισα έντρομος τα μάτια, γιατί δεν μπορούσαν να αντέξω την εικόνα των τρελά γουρλωμένων, παιδικών γαλάζιων της ματιών και παρασύρθηκα παραπέρα. Όταν κοίταξα ξανά, το κορίτσι δεν φαινόταν πλέον. Το πλήθος πρέπει να το είχε ρουφήξει από κάτω. Κάποιος άλλος πιεζόταν πάνω στο φανάρι με το κορμί του να συστρέφεται και τα χέρια του να 'ναι ανοιχτά σαν πάνω σε σταυρό. Εκείνη την στιγμή ένιωσα ότι πατούσα κάτι μαλακό. Ήταν ένα ανθρώπινο κορμί. [...] Ήμαστε παγιδευμένοι ανάμεσα στους τοίχους των σπιτιών από την μια μεριά και σε μια σειρά στρατιωτικών φορτηγών από την άλλη...\nΤη συνέχεια του περιστατικού τη συμπληρώνει ο ίδιος ο Τζόσουα Ρούμπινσταϊν:\nΌταν ο Γιεφτουνσένκο και άλλοι ικέτεψαν τους στρατιώτες να μετακινήσουν τα φορτηγά, καθώς κεφάλια ανθρώπων τσακίζονταν πάνω στα ατσαλένια πλαϊνά τους, εκείνοι αρνήθηκαν. Δεν είχαν εντολές να το κάνουν.\nΟ Γιεφτουσένκο δεν έφτασε στην αίθουσα των κιόνων, αλλά γύρισε σπίτι θεωρώντας ότι απ' όλα αυτά είχε δει τον Στάλιν, «επειδή όλα όσα είχαν μόλις συμβεί – αυτά ήταν ο Στάλιν...»\nΌταν, αργότερα, ο Νικίτα Χρουστσόφ πήρε την εξουσία, ανακοίνωσε ότι 109 άτομα έχασαν τη ζωή τους σε εκείνον το συνωστισμό. Ο αριθμός των νεκρών, πάντως, αμφισβητείται· κατ’ αρχήν, δεν αναφέρονται οι νεκροί στο Λένινγκραντ, στην Τιφλίδα κ.α., όπου επίσης διοργανώθηκαν τέτοιες πιεστικές εκδηλώσεις λατρείας. Ο συγγραφέας Αντρέι Σινιάφσκι σημείωσε:\nΕίχε σχεδιάσει έτσι έξυπνα το θάνατό του ώστε μια μεγάλη μερίδα από τους πιστούς του να θυσιαστεί σ' αυτόν. Θυσιασμένοι προς τιμήν της θλιβερής αποδημίας του, μια ταιριαστή κορύφωση της ηγεμονίας του [...] Είχε μπει στην Ιστορία η τελευταία πινελιά.\nΈνα μήνα μετά την κηδεία του Στάλιν, και ενώ το όνομά του σταδιακά εξαφανιζόταν από τις σελίδες της Πράβντα, εκδόθηκε «Ανακοινωθέν από το Υπουργείο Εσωτερικών της ΕΣΣΔ» που κατέρριπτε τα περί της συνωμοσίας των (εβραίων) γιατρών. Η σύλληψη των κατηγορουμένων είχε γίνει «χωρίς νόμιμη βάση», οι κατηγορίες ήσαν «ψευδείς», τα τεκμήρια εναντίον τους «αβάσιμα» και, το κυριότερο:\nΕξακριβώθηκε ότι η κατάθεση των κρατουμένων, η οποία επιβεβαίωνε υποτίθεται τις κατηγορίες, αποσπάστηκε από τους αξιωματούχους του τμήματος ερευνών του πρώην Υπουργείου Κρατικής Ασφάλειας με την χρήση μέσων τα οποία είναι ανεπίτρεπτα και ρητά απαγορευμένα από τον σοβιετικό νόμο.\nΗ Πράβντα ανέφερε ως υπευθύνους τον αναπληρωτή υπουργό Κρατικής Ασφάλειας, Σεμιόν Ιγνάτιεφ, και τον διευθυντή του υπουργείου, Μιχαήλ Ρούμιν, αλλά υπονοούσε ότι υπήρχαν αντισημιτικά κίνητρα στην υπόθεση:\nΕλεεινοί τυχοδιώκτες του είδους του Ριούμιν προσπάθησαν [...] να υποδαυλίσουν στη σοβιετική κοινωνία [...] αισθήματα εθνοτικού ανταγωνισμού που είναι τελείως ξένα προς τη σοσιαλιστική ιδεολογία.\nΗ εξόντωση του Μπέρια\nΟ «Μεγάλος Νεκρός» και κύριος ένοχος έμενε προς το παρόν στο απυρόβλητο, αλλά είχε σημάνει η ώρα του δεξιού του χεριού στον τρόμο, Λαβρέντι Μπέρια. Αν και ο υπουργός Κρατικής Ασφάλειας, υπεύθυνος μυστικών υπηρεσιών, συνοριοφυλακής κ.λπ. εμφανίστηκε μετά το θάνατο του Στάλιν ως ο πιο μεταρρυθμιστής στο Πολιτμπιρό, ήταν επικίνδυνος διότι ήλεγχε τις δυνάμεις ασφαλείας, μέχρι και τη φρουρά του Κρεμλίνου. Σχεδιάστηκε ολόκληρη επιχείρηση από τον υπουργό Άμυνας, Νικολάι Μπουλγκάνιν, για να εισέλθουν κρυφά στο Κρεμλίνο ελαφρά οπλισμένοι στρατιωτικοί, οι οποίοι σε μια συνεδρίαση του Πρεζίντιουμ συνέλαβαν τον Μπέρια. Στη συνεδρίαση αυτή αναπτύχθηκε κατά του Μπέρια όλο το σοβιετικό λεξιλόγιο της δεκαετίας του 1930, όταν γίνονταν οι δίκες της Μόσχας κατά των αντιπάλων του Στάλιν. Τώρα, ο άνθρωπος που πρωταγωνίστησε σε εκείνες τις διώξεις, ήταν «ο πλέον έκφυλος από τους έκφυλους», «πυγμαίος», «κοριός», «χαμαιλέοντας», «Βοναπάρτης έτοιμος να αναρριχηθεί στην εξουσία πάνω σε βουνά από πτώματα και ποταμούς αίματος».\nΤον συνέλαβαν υπό την απειλή των όπλων κατά τη διάρκεια της συνεδρίασης και βρήκαν πάνω του ένα χαρτί που με μεγάλα γράμματα έγραφε τη λέξη «Συναγερμός», σήμα προφανώς προς τη φρουρά του Κρεμλίνου αν γινόταν κάτι. Τον έκλεισαν σε ένα δωμάτιο για αρκετές ώρες, για να τον φυγαδεύσουν βράδυ, την ώρα που άλλαζε βάρδια η φρουρά.\nΓια να εμποδίσουν οποιαδήποτε απόπειρα δραπέτευσης του πήραν τη ζώνη κι έκοψαν τα κουμπιά του παντελονιού του, αναγκάζοντάς τον να χρησιμοποιεί και τα δυο του χέρια για να το κρατάει ψηλά – ήταν ένας ταπεινωτικός κι αποτελεσματικός τρόπος να αποτρέψουν οποιαδήποτε αιφνιδιαστική ενέργεια...\nΔημοσιεύτηκε στην επιθεώρηση Books' Journal Δεκέμβριος 2017


Πέμπτη, 02 Ιουνίου 2016 08:00\nΤην ανάγκη να δημιουργηθεί μία Στρατηγική Συμμαχία με την συμμετοχή της φαρμακοβιομηχανίας, των φαρμακοποιών και όλων των stakeholders, προκειμένου να δημιουργήσουν τις ικανές εκείνες συνθήκες, ώστε να αναπτυχθεί ακόμη περισσότερο η αυτοθεραπεία στην χώρα μας, επισημαίνει στον onMed ο πρόεδρος της ΕΦΕΧ κ. Βασίλης Σερέτης με αφορμή το Πανευρωπαϊκό Συνέδριο της AESGP που πραγματοποιείται 1 και 2 Ιουνίου στο Καβούρι, στο Divani Apolon με χορηγό επικοινωνίας το onMed.\nΤο ίδιο μήνυμα έστειλε ο κ. Σερέτης και στην έναρξη του συνεδρίου, προσθέτοντας, ότι τα οφέλη από την ανάπτυξη της αυτοφροντίδας και αυτοθεραπείας στην χώρα μας, ιδιαίτερα στην δύσκολη οικονομικά εποχή που ζούμε, είναι μεγάλα, για τον ασθενή, το σύστημα υγείας αλλά και την βιομηχανία.\nΤην άποψη του προέδρου της ΕΦΕΧ (Εταιρεία Φαρμάκων Ευρείας Χρήσης) ώστε να ξεκινήσει ένα γόνιμος διάλογος όλων των ενδιαφερομένων με σεβασμό πάντα στην δημόσια υγεία και στον ασθενή, ενστερνίζεται και ο γενικός Διευθυντής της Εταιρείας κ. Γεώργιος Δόκιος, ο οποίος το επεσήμανε με έμφαση και στην δική του ομιλία.\nΟ πρόεδρος της Ένωσης Ευρωπαίων Φαρμακοποιών (PGEU) κ. Ian Smits χαρακτήρισε το κομμάτι της αυτοφροντίδας και του κλάδου αυτού, ως πολύ μεγάλο και δαιδαλώδες και η έμφαση και ανάγκη των πολιτών για αυτοθεραπεία θα πρέπει να γίνει με σωστά βήματα. Αναφέρθηκε στη δυναμική των φαρμακοποιών και φαρμακείων σε όλη την Ευρώπη, καταθέτοντας τα εξής στοιχεία:\nΣτην Ευρώπη σήμερα, καθημερινά επισκέπτονται τα φαρμακεία 46 εκατ. άτομα, ενώ αξίζει να σημειώσουμε, ότι στην Ευρώπη σήμερα εργάζονται 400.000 φαρμακοποιοί και υπάρχουν 160.000 φαρμακεία. Η πρόκληση του κλάδου είναι μεγάλη όπως τόνισε, ενώ στην συνέχεια, αναφέρθηκε στους λόγους γιατί να εμπιστευτούν έναν φαρμακοποιό οι πολίτες για θέματα αυτοθεραπείας:\nΓιατί διαθέτει εμπειρία, είναι περισσότερο αποδεκτός στην κοινότητα, αποτελεί το σημείο κλειδί μεταξύ της βιομηχανίας και της δημόσιας υγείας και είναι ο τελευταίος τον οποίο θα δει ο ασθενής, προτού λάβει την θεραπεία του, σημείωσε.\nΥπογράμμισε τέλος ολοκληρώνοντας την ομιλία του, ότι η φαρμακευτική φροντίδα, είναι φθηνή.\nΟ Michael Becker, αντιπρόεδρος της Γερμανικής Εταιρείας φαρμακευτικών παρασκευαστών, αναφέρθηκε στην προστιθέμενη αξία που προσδίδουν τα ΜΗΣΥΦΑ ή OTC στην γερμανική αγορά , όχι μόνο για τον ασθενή, αλλά και για τον καταναλωτή και για το σύστημα υγείας. Ο κ. Becker αναφέρθηκε στις 4 λέξεις που χαρακτηρίζουν τον χώρο της αυτοθεραπείας: πρόληψη, ευζωία, εμπιστοσύνη και συμβουλή.\nΣτον αντίποδα των παραπάνω ομιλών, η εκρηκτική ομιλία του αντιπροέδρου του ΠΦΣ και του ΦΣΑ κ. Γιάννη Δαγρέ, έδωσε έναν δυναμικό τόνο στο συνέδριο. Το φαρμακείο, αποτελεί τον μοναδικό ασφαλή χώρο για έναν ασθενή, να αγοράσει το φάρμακό του, τόνισε με νόημα, προσθέτοντας ότι το πέρασμα στην απελευθέρωση των ΜΗΣΥΦΑ και στην αυτοθεραπεία, θα πρέπει να γίνει με προσοχή και σεβασμό στον ασθενή και στην δημόσια υγεία.\nΣε άλλο σημείο της τοποθέτησής του επίσης, αναφέρθηκε στο γεγονός, ότι πάνω από 15.000 άνθρωποι πεθαίνουν από παρενέργειες στην Β. Αμερική, καθώς αγοράζουν ανεξέλεγκτα φάρμακα χωρίς να έχουν συμβουλευτεί τον γιατρό, ή τον φαρμακοποιό τους πριν. Έχει μεγάλη σημασία η χρήση των σκευασμάτων αλλά και η επάρκεια της επιστημονικής κοινότητας, επεσήμανε.\nΠΑΝΕΥΡΩΠΑΙΚΟ ΣΥΝΕΔΡΙΟ ΑΥΤΟΦΡΟΝΤΙΔΑΣ · ΕΦΕΧ · ΜΗΣΥΦΑ · ΒΑΣΙΛΗΣ ΣΕΡΕΤΗΣ · ΓΕΩΡΓΙΟΣ ΔΟΚΙΟΣ · ΑΥΤΟΘΕΡΑΠΕΙΑ · ΑΥΤΟΦΡΟΝΤΙΔΑ · ΓΙΑΝΝΗΣ ΔΑΓΡΕΣ · ΦΑΡΜΑΚΟΠΟΙΟΙ · ΦΑΡΜΑΚΕΙΑ · ΑΠΕΛΕΥΘΕΡΩΣΗ ΜΗΣΥΦΑ · ΠΦΣ · ΦΣΑ · PGEU · ΕΥΡΩΠΑΙΟΙ ΦΑΡΜΑΚΟΠΟΙΟΙ


Οροι Εγγύησης - FAKIR\nΑρχική » Οροι Εγγύησης\nΓενικά: Η εγγύηση παρέχεται για όλα τα μέρη της ηλεκτρικής σας συσκευής fakir όπου έχει εισαχθεί από την εταιρία μας. Η εγγύηση έχει χρονική διάρκεια 24 μηνών από την ημερομηνία αγοράς . Η ημερομηνία αγοράς θα πρέπει να αποδειχθεί με έγκυρο παραστατικό του καταστήματος πώλησης. Η εγγύηση αυτή έχει το νόημα να καλύψει ελαττώματα που αποδεδειγμένα υπάρχουν από παραλήψεις ή εργοστασιακά προβλήματα του κατασκευαστή.\nΟ καταναλωτής θα πρέπει σε διάστημα 30 ημερών από την ημερομηνία αγοράς να αποστείλει ηλεκτρονικά στο email της εταιρίας μας ή ταχυδρομικά τα εξής: φωτοτυπία της απόδειξης αγοράς ,τον σειριακό αριθμό της συσκευής του, τα στοιχεία επικοινωνίας του ή φωτογραφία που να διαφαίνονται όλα αυτά.Θα πρέπει επίσης να επιβεβαιώσει ο ίδιος ή το κατάστημα πώλησης κατόπιν επικοινωνίας μας ότι αυτά έχουν περιέλθει στην κατοχή μας\nΗ συσκευή θα πρέπει να προορίζεται για οικιακή και όχι επαγγελματική χρήση.\nΠλαστικά εξαρτήματα που έχουν σπασίματα ή σημάδια πτώσης δεν καλύπτονται από την εγγύηση, όπως και βλάβες που προέρχονται από κακή χρήση.\nΗ επισκευή της ηλεκτρικής συσκευής θα πρέπει να γίνει από εξουσιοδοτημένο τεχνικό της εταιρίας μας και τα ανταλλακτικά που τοποθετούνται στην συσκευή να είναι τα γνήσια.\nΣε ηλεκτρικές σκούπες, αφυγραντήρες και γενικά συσκευές που έχουν φίλτρα αυτά πρέπει να αλλάζονται στο εξουσιοδοτημένο κατάστημα τουλάχιστον μια φορά το χρόνο.\nΕξαίρεση από την εγγύηση\nΌταν στην συσκευή διαπιστωθεί ότι δεν έχουν τοποθετηθεί τα γνήσια ανταλλακτικά ή υπάρχει ελλιπής συντήρηση της συσκευής. Αυτό πιστοποιείται από το κατάστημα επισκευών(ιδιαίτερα σε ηλεκτρικές σκούπες, φίλτρα και σακούλες μη γνήσιες ή φίλτρα που δεν έχουν αλλαχθεί στην ώρα που πρέπει.)\nΌταν διαπιστωθεί κακή χρήση ή χρήση πέραν των προδιαγραφών του κατασκευαστή.\nΒλάβες που προέρχονται από τάση ηλεκτρικού δικτύου.\nΣυσκευές που έχουν σημάδια ότι έχουν αποσυναρμολογηθεί από μη εξουσιοδοτημένο συνεργείο\nΕάν δεν υπάρχει έγκυρο παραστατικό που να αποδεικνύει την αγορά.\nΗ εταιρία μας δεν θα καλύψει σε εγγύηση συσκευές που δεν προέρχονται από τα συμβεβλημένα σημεία πώλησης


Αη Γιάννης Archives - Ανεξάρτητος-νέα του ν. Σερρών Αη Γιάννης Archives - Ανεξάρτητος-νέα του ν. Σερρών\nHome»Posts tagged with»Αη Γιάννης\nBy ανεξάρτητος on 5 Ιουνίου 2018 Οικολογία, Σέρρες, Τοπικά\nΗ χαρά και ο ενθουσιασμός με τον οποίο συμμετέχουν οι μικροί μαθητές έφερε την 2η και την 3η γιορτή νερού. Μια γιορτή που διδάσκει για το νερό και το περιβάλλον, αναζωογονεί τις αισθήσεις, ενεργοποιεί και δίνει χαρά στα παιδιά. Ένα περιβαλλοντικό μάθημα που ξεκινά από τις πηγές δίπλα στο παρεκκλήσι του Αγ. Γεωργίου όπου δημιουργείται […]\n3η «Γιορτή Νερού» στον Αη Γιάννη\nBy ανεξάρτητος on 26 Μαΐου 2018 Σέρρες, Τοπικά\nΗ Δ.Ε.Υ.Α.Σ. κατέθεσε πρόταση 6 εκατομμυρίων ευρώ για την κατασκευή διυλιστηρίου νερού στον Άη Γιάννη σε ιδιόκτητο οικόπεδο 8 στρεμμάτων.\nΗ ανάδειξη του υδάτινου στοιχείου και τη φυσική ομορφιά του τόπου αποτελούν το στόχο της διοργάνωσης της 3ης «Γιορτής Νερού» που ξεκινά στον Άγιο Ιωάννη Σερρών το πρωϊνό της Τετάρτης 30 Μαΐου, έχοντας τη διοργανωτική σφραγίδα της ΔΕΥΑ του Δήμου Σερρών σε συνεργασία με τον Πολιτιστικό Σύλλογο Αγίου Ιωάννη. Τις εκδηλώσεις που θα διαρκέσουν τρεις […]\nΔΙΫΛΙΣΤΗΡΙΟ ΝΕΡΟΥ ΣΤΟΝ ΑΗ- ΓΙΑΝΝΗ: Το μεγαλύτερο έργο της Δ.Ε.Υ.Α.Σ. μετά τον Βιολογικό (Ε.Ε.Λ.)\nBy on 2 Απριλίου 2018 Σέρρες\nΤρεις προτάσεις προϋπολογισμού 12 εκ. ευρώ από τη Δ.Ε.Υ.Α.Σ. στο ΠΕΠ (Περιφερειακό Επιχειρησιακό Πρόγραμμα) Κεντρικής Μακεδονίας Κατατέθηκαν μέσα στον Μάρτιο\nΠρόταση για την «Κατασκευή διϋλιστηρίου νερού πόλης Σερρών» με Προϋπολογισμό 5.885.000 € προ ΦΠΑ 24%. Αναφέρεται στη μελέτη, κατασκευή και θέση σε αποδοτική λειτουργία του έργου. Θα υλοποιηθεί στην περιοχή του Αη-Γιάννη Σερρών σε ιδιόκτητο οικόπεδο οκτώ (8) στρ. της Δ.Ε.Υ.Α.Σ., το οποίο βρίσκεται εκτός του οικισμού του Αη- Γιάννη, νότια αυτού και των Επταμύλων, […]\nΟι εκδηλώσεις για τη 2η γιορτή νερού αναβάλλονται λόγω… βροχόπτωσης!\nBy ανεξάρτητος on 26 Μαΐου 2017 Σέρρες, Τοπικά\nΗ ΔΕΥΑ Σερρών και ο Πολιτιστικός Σύλλογος Αγίου Ιωάννη σε ανακοίνωσή τους αναφέρουν ότι: Λόγω των βροχοπτώσεων αναβάλλονται οι εκδηλώσεις της 2ης Γιορτής Νερού στον Αη Γιάννη, που ήταν να γίνουν σήμερα Παρασκευή το βράδυ στις 21.00 (συναυλία) και αύριο Σάββατο βράδυ στις 21.00 (θεατρική παράσταση). Τόσο η συναυλία όσο και η θεατρική παράσταση θα […]\nΑπαγορεύεται το ψάρεμα στον Αι Γιάννη στους Επταμύλους Σερρών\nBy ανεξάρτητος on 4 Νοεμβρίου 2015 Σέρρες\nΑπαγορεύεται απολύτως η διενέργεια επαγγελματικής και ερασιτεχνικής αλιείας με κάθε μέσο και εργαλείο στο ρέμα του Αι Γιάννη και σε κάθε λιμναίο σχηματισμό του που βρίσκεται εντός της Ειδικής Ζώνης Διατήρησης (Special Area of Conservation) Αι Γιάννη – Επτάμυλοι Σερρών, με κωδικό GR1260003 σύμφωνα με τον εθνικό κατάλογο των περιοχών που έχουν ενταχθεί στο κοινοτικό […]


Τα νησιά του Ιονίου επισκέφθηκε ο Εμίρης του Κατάρ - τελευταίος σταθμός, η πανέμορφος Ζάκυνθος (ΦΩΤΟ) - PyramisNews -PyramisNews –\nΤα νησιά του Ιονίου επισκέφθηκε ο Εμίρης του Κατάρ – τελευταίος σταθμός, η πανέμορφος Ζάκυνθος (ΦΩΤΟ)\nΠαρασκευή, 29 Αυγούστου ,2014\nΣτο λιμάνι της Ζακύνθου, έφθασε η θαλαμηγός του Εμίρη του Κατάρ, Σεΐχ Χαμάντ μπεν Χαλίφα αλ Θάνι.\nΗ θαλαμηγός με το όνομα “ΚΑΤARA” μεταφέρει τον Εμίρη και την οικογένειά του και θα βρίσκεται τα επόμενα 24ωρα στη Ζάκυνθο.\nΠριν έλθει στη Ζάκυνθο, η θαλαμηγός πέρασε από την Λευκάδα, την Ιθάκη και την Κεφαλονιά.\nΣύμφωνα με πληροφορίες από το Λιμεναρχείο Ζακύνθου, που επικαλείται το Αθηναϊκό Πρακτορείο, ο Εμίρης θα αναχωρήσει από τη Ζάκυνθο αεροπορικώς με ειδική πτήση για το Κατάρ το απόγευμα του Σαββάτου, 30 Αυγούστου.\nΤΙ ΕΓΡΑΨΕ ΤΟ “ΠΡΩΤΟ ΘΕΜΑ”\nΓΙΑ ΤΗΝ ΕΠΙΣΚΕΨΗ ΤΟΥ ΕΜΙΡΗ ΣΤΗΝ ΙΘΑΚΗ\nΈναν απρόσμενο επισκέπτη είδαν το μεσημέρι της Πέμπτης (28 Αυγούστου) οι κάτοικοι της Ιθάκης να φτάνει στο νησί τους.\nΤο εντυπωσιακό mega yaght του Εμίρη του Κατάρ «KATARA», μπήκε στο γραφικό λιμάνι, ενώ ταυτόχρονα οι συνεργάτες του έψαχναν την… παραλία ώστε να διαλέξουν εστιατόριο και να απολαύσουν το ψάρι τους.\nΛίγο μετά τη μία το μεσημέρι, ο ίδιος ο Εμίρης, ο 62χρονος Χαμάντ μπιν Χαλίφα αλ Θανί, μαζί με δεκάδες άτομα που τον συνόδευαν, κατέβηκε με το σκάφος σε τοπικό εστιατόριο για να απολαύσει το ψάρι του, παρέα με τους δεκάδες άλλους επισκέπτες του νησιού.\nΗ παρέα του είναι μόλις 8 άτομα, ενώ ζήτησαν ένα ακόμα τραπέζι για το πλήρωμα. Ζήτησαν να φάνε απ΄όλα και όχι μόνο ψάρι, άνετοι, χαιρέτισαν όσους τους πλησίασαν, μεταξύ αυτών και τις αρχές του τόπου.\nΤον Μάρτιο του 2013, ο Εμίρης του Κατάρ ολοκλήρωσε την αγοραπωλησία της Οξιάς, ενός ακατοίκητου μικρού νησιού από το σύμπλεγμα των Εχινάδων Νήσων στο Ιόνιο. Λέγεται πως το ποσό με το οποίο συμφώνησε ήταν τελικά τα 4,3 εκατομμύρια ευρώ.\nΑπό τότε, συχνά ακούγονται διάφορα για τα σχέδια που έχει για το νησί αυτό, αλλά και τα ακόμα πέντε συνολικά μικρά νησάκια της περιοχής που έχει στην ιδιοκτησία του. Οι τελευταίες πληροφορίες λένε πως πρόθεσή του είναι να κάνει την μικρή και άγονη Οξιά ένα art-island, ένα νησί – εκθεσιακό χώρο τέχνης δηλαδή, με μουσεία και γκαλερί, στα πρότυπα του αντίστοιχου νησιού Naoshima, στην Ιαπωνία.


Anastasiades Blog - Οικονομία και Ανάπτυξη\nΑρχική | ΠΡΟΓΡΑΜΜΑΤΙΚΕΣ ΘΕΣΕΙΣ | Οικονομία και Ανάπτυξη | Οικονομία και Ανάπτυξη\nΛευκωσία, 9 Ιουλίου 2012\nΗ Κύπρος βρίσκεται αντιμέτωπη με μια άνευ προηγουμένου οικονομική κρίση. Μια κρίση με οδυνηρές κοινωνικές συνέπειες αλλά και με πολιτικές προεκτάσεις που υπονομεύουν την κυριαρχία και την εθνική μας υπόσταση. Μια κρίση που δυστυχώς αφέθηκε να διογκωθεί και να διευρυνθεί με αποτέλεσμα να οδηγηθούμε τελικά στο αδιέξοδο και στην ανάγκη να ζητήσουμε την βοήθεια των Ευρωπαίων εταίρων μας και της διεθνούς κοινότητας.\nΔεν θεωρώ σκόπιμο να αναζητήσω σήμερα ευθύνες ή να αναφερθώ στα λάθη και παραλήψεις που μας έχουν οδηγήσει στη σημερινή δύσκολη θέση.\nΑυτό που προέχει είναι η συντονισμένη και αποφασιστική δράση και η λήψη τολμηρών αποφάσεων για να δημιουργήσουμε επιτέλους προοπτική και ελπίδα για τον τόπο μας.\nΗ Τρόικα, δηλαδή οι εκπρόσωπου της Ευρωπαϊκής Επιτροπής, της Ευρωπαϊκής Κεντρικής Τράπεζας και το Διεθνούς Νομισματικού Ταμείου ήδη επιχειρούν την πλήρη καταγραφή των δεδομένων και αξιολογούν το μέγεθος και την έκταση του προβλήματος. Σύντομα θα επιστρέψουν για να προσδιορίσουν τις αναγκαίες διορθωτικές κινήσεις.\nΕίναι ακριβώς γι’ αυτό που θέλω να υπερτονίσω την ανάγκη σοβαρής και αξιόπιστης διαπραγμάτευσης. Αυτή είναι η μεγάλη και αποκλειστική ευθύνη της κυβέρνησης η οποία θα πρέπει να διασφαλίσει λογικούς και ανεκτούς όρους δανειοδότησης και να συμφωνήσει παράλληλα σε ένα πλαίσιο μέτρων αποτελεσματικό και εφαρμόσιμο.\nΘεωρούμε πως πρέπει να προσδιορίσουμε πλήρως και επαρκώς τις ανάγκες χρηματοδότησης και την ίδια ώρα να χαράξουμε και να εφαρμόσουμε άμεσα και με συνέπεια μια στρατηγική διόρθωσης και εξυγίανσης. Τα ημίμετρα και η αναβλητικότητα δεν αποτελούν τη λύση. Απλώς καθιστούν την αναπόφευκτη διόρθωση πιο οδυνηρή και πιο επίπονη.\nΑπό την δική μας πλευρά, θέλω να επαναλάβω πως παραμένουμε έτοιμοι να στηρίξουμε κάθε προσπάθεια και κάθε μέτρο που θα στοχεύει στην εξυγίανση των δημοσίων οικονομικών και του τραπεζικού συστήματος αλλά και στην επάνοδο της οικονομίας σε ρυθμούς ανάπτυξης. Απαραίτητη και αυτονόητη προϋπόθεση η συνεχής ενημέρωση εκ μέρους της κυβέρνηση και η ουσιαστική διαβούλευση πριν από την λήψη των όποιων αποφάσεων.\nΜέσα από το ζοφερό σκηνικό που έχει διαμορφωθεί θεωρώ πως είναι αναγκαίο όσο ποτέ άλλοτε να σταλεί ένα μήνυμα αισιόδοξο. Ένα μήνυμα ελπίδας. Ότι με σκληρή δουλειά και με μεγάλη προσπάθεια εκ μέρους όλων μπορούμε να τα καταφέρουμε. Ότι μπορούμε να δημιουργήσουμε ξανά προοπτική και ελπίδα για τον τόπο μας.\nΌτι μπορούμε να κρατήσουμε την Κύπρο στην καρδιά της Ευρωπαϊκής Ένωσης. Ότι μπορούμε να επαναφέρουμε τη χαμένη αξιοπιστία στο κράτος και την οικονομία μας. Ότι μπορούμε να καταστήσουμε την Κύπρο μια χώρα της ανάπτυξης και της προκοπής.\nΑυτό ακριβώς είναι το δικό μου μήνυμα. Ένα μήνυμα το οποίο φρόντισα το τελευταίο διάστημα να μεταδώσω στην Ευρωπαϊκή πολιτική ηγεσία μέσα από μια σειρά επαφών και το οποίο επιθυμώ να επαναλάβω δημοσίως σήμερα. Η Κύπρος μπορεί και πρέπει να τα καταφέρει. Αυτός είναι ο μεγάλος κοινός μας στόχος. Αυτή είναι η δική μου δέσμευση.\nΚαι γι’ αυτό ακριβώς θεωρώ υποχρέωση μου να παρουσιάσω σήμερα, ως υποψήφιος Πρόεδρος της Δημοκρατίας, ένα περίγραμμα της νέας οικονομικής και αναπτυξιακής πολιτικής που πρέπει επιτέλους να θέσουμε σε εφαρμογή. Θέλω να τονίσω την ίδια ώρα, πως με κανένα τρόπο η περίοδος που απομένει μέχρι τον Φεβράρη δεν πρέπει να είναι περίοδος αδράνειας και απραξίας. Πρέπει από τώρα να λάβουμε αποφάσεις και με συνέπεια να τις εφαρμόσουμε.\nΑ. Προτάσεις για δημοσιονομική εξυγίανση\nΘέλω να τονίσω με τον πιο ευθύ και κατηγορηματικό τρόπο πως για μας η εξυγίανση των δημοσίων οικονομικών και η ώθηση της ανάπτυξης δεν είναι δύο αντικρουόμενοι στόχοι. Είναι οι δύο όψεις του ιδίου νομίσματος, όπως σωστά τόνισε ο πρόεδρος του Ευρωπαϊκού Συμβουλίου από το βήμα της Κυπριακής Βουλής πριν από μερικές εβδομάδες. Είναι η παράλληλη κατεύθυνση που πρέπει με συνέπεια να ακολουθήσουμε προκειμένου να επανακτήσουμε την αξιοπιστία μας και την πρόσβαση στις διεθνείς αγορές κεφαλαίων αλλά και για να αντιστρέψουμε τον φαύλο κύκλο της ύφεσης και της ανεργίας.\nΗ δημοσιονομική εξυγίανση, με ταυτόχρονη αύξηση της παραγωγικότητας και βελτίωση της ανταγωνιστικότητας θα είναι η κινητήριος δύναμη για την ανάπτυξη.\nΗ Κύπρος έχει σήμερα ανάγκη από ένα κράτος που δεν θα επιβαρύνει τους παραγωγικούς τομείς της οικονομίας. Που θα είναι σύμμαχος του ιδιωτικού τομέα για την ανάπτυξη. Που θα σέβεται τον πολίτη και θα στηρίζει όσους πραγματικά έχουν ανάγκη.\nΈχω ήδη παρουσιάσει (και έχετε αντίγραφα μπροστά σας) συγκεκριμένες προτάσεις και ιδέες για τη δημιουργία ενός νέου μοντέλου κράτους. Η εκτεταμένη μεταρρύθμιση της δημόσιας διοίκησης θα δημιουργήσει ένα κράτος λειτουργικό και αποτελεσματικό αλλά ταυτόχρονα και ένα κράτος νοικοκυρεμένο. Που θα ξοδεύει έξυπνα και στοχευμένα μέσα στα πλαίσια των δυνατοτήτων του. Που δεν φορτώνει τις επόμενες γενιές με ελλείμματα και χρέη.\nΗ δημοσιονομική εξυγίανση αποτελεί βασικό πυλώνα της νέας οικονομικής πολιτικής. Για να το πετύχουμε απαιτείται σειρά μέτρων τα οποία είμαστε αποφασισμένοι να εφαρμόσουμε όπως:\nΠρώτο: Συνεπής τήρηση της δημοσιονομικής πειθαρχίας με ισοσκελισμένους προϋπολογισμούς όπως προβλέπει το Δημοσιονομικό Σύμφωνο.\nΔεύτερο: Κατάρτιση Μεσοπρόθεσμου Δημοσιονομικού Πλαισίου, όπως έχει συμφωνηθεί σε ευρωπαϊκό επίπεδο.\nΜε αυτό τον τρόπο θα δημιουργήσουμε τις δομές μιας βιώσιμης οικονομικής πολιτικής η οποία θα μας επιτρέψει να χρηματοδοτούμε τις βασικές μας ανάγκες χωρίς να στηριζόμαστε στη κηδεμονία κανενός τρίτου και χωρίς να υποθηκεύουμε το μέλλον των παιδιών μας με τον ανεξέλεγκτο δανεισμό.\nΤρίτο: Εισαγωγή του Δημοσιονομικού Κανόνα και πάλι μέσα στα πλαίσια των ευρωπαϊκών αποφάσεων. Με τον Κανόνα θα τίθενται συγκεκριμένοι στόχοι για την υλοποίηση του προϋπολογισμού ανά τρίμηνο. Εάν υπάρχουν αποκλίσεις τότε θα πρέπει αυτομάτως να λαμβάνονται έγκαιρα μέτρα ώστε να συγκρατούνται τα ελλείμματα. Έτσι ο Κανόνας θα λειτουργεί ως μέτρο αυτό-επιτήρησης και με την εφαρμογή του θα θεσμοθετηθεί η δημοσιονομική πειθαρχία που θα ενισχύσει την αξιοπιστία του κράτους. Οι συμπληρωματικοί προϋπολογισμοί θα επιτρέπονται μόνο σε εξαιρετικές περιπτώσεις.\n1. Δημόσια Υπηρεσία\nΑπαραίτητη προϋπόθεση για την εξυγίανση των δημοσίων οικονομικών είναι η σταδιακή μείωση του μεγέθους της δημόσιας υπηρεσίας. Έχουμε σήμερα αναλογικά το μεγαλύτερο σε κόστος κρατικό μισθολόγιο από ολόκληρη την Ευρωπαϊκή Ένωση. Δεν θα πρέπει ποτέ να φτάσουμε στο σημείο να περικόπτουμε τις αναπτυξιακές δαπάνες ή την κοινωνική πρόνοια για να συντηρήσουμε μια διογκωμένη κρατική μηχανή.\nΓια τούτο και εισηγούμαστε:\nΠρώτο: Τη θεσμοθέτηση της σχέσης αφυπηρετήσεων – προσλήψεων.\nΔεύτερο: Περιορισμό στις προσλήψεις ωρομισθίων και εκτάκτων .\nΓια τα μέτρα αυτά απαιτείτε ο κοινοβουλευτικός έλεγχος ο οποίος θα διασφαλίσει τη σταδιακή μείωση του μεγέθους και συνεπώς του κόστους της δημόσιας υπηρεσίας.\nΤρίτο: Την κατάρτιση ενός νέου οργανογράμματος για την δημόσια υπηρεσία και τη συνένωση συναρμοδίων υπηρεσιών που είναι σήμερα διάσπαρτες σε διαφορετικά Υπουργεία, όπως για παράδειγμα των πολλαπλών τεχνικών υπηρεσιών. Ένα οργανόγραμμα που θα εξορθολογίζει τις δραστηριότητες των Υπουργείων ώστε να εξυπηρετεί τις σημερινές ανάγκες του πολίτη και όχι τις ανάγκες του παρελθόντος που δεν υφίστανται πλέον. Ένα οργανόγραμμα που θα μετατρέψει το δημόσιο τομέα σε ένα αποδοτικό οργανισμό στην υπηρεσία του πολίτη. Για τον σκοπό αυτό θα διοριστεί Προεδρικός Επίτροπος ενώ στο ίδιο πλαίσιο αυτό εμπίπτει και η πρόταση μας για δημιουργία αριθμού υφυπουργείων.\nΤέταρτο: Εισαγωγή της ηλεκτρονικής διακυβέρνησης και εφαρμογή σε όλο το εύρος της εναλλαξιμότητας των δημοσίων υπαλλήλων.\nΠέμπτο: Βελτίωση του θεσμού της ΑΤΑ ώστε η καταβολή της να καταστεί κοινωνικά δικαιότερη και να αποφεύγονται ενδεχόμενες οικονομικές στρεβλώσεις. Είναι η θέση μας ότι οι μισθολογικές αυξήσεις θα πρέπει να είναι συνδεδεμένες περισσότερο με την παραγωγικότητα και όχι τον πληθωρισμό.\nΈκτο: Οριστικά και αμετάκλητα να ρυθμιστεί το θέμα των υπερωριών στο δημόσιο. Η πρόταση μας είναι η εισαγωγή μέγιστου ορίου σε υπερωρίες που θα δικαιούται να παίρνει ο κάθε δημόσιος λειτουργός σε σχέση με τις μηνιαίες απολαβές του.\nΈβδομο: Οριστική αντιμετώπιση του συνταξιοδοτικού προβλήματος. Πρέπει μέσα από τον διάλογο να βρούμε αποδεκτούς τρόπους εφαρμογής της Ευρωπαϊκής σύστασης για σύνδεση του ορίου αφυπηρέτησης με το προσδόκιμο ζωής. Συνδεδεμένο με το σύστημα συντάξεων είναι και η ορθολογιστική διαχείριση του Ταμείου Κοινωνικών Ασφαλίσεων και των διαφόρων ταμείων των κρατικών οργανισμών. Δεν νοείται πλέον το κράτος να χρησιμοποιεί τα ταμεία αυτά ως πηγή φτηνού δανεισμού. Ούτε και μπορεί να γίνουν αποδεκτά φαινόμενα ανεξέλεγκτης και αδιαφανούς διαχείρισης συνταξιοδοτικών ταμείων.\nΌγδοο: Απαραίτητη προϋπόθεση για τη δημιουργία ενός νοικοκυρεμένου κράτους αποτελεί η θεσμοθέτηση συνεχούς ελέγχου των δημοσίων δαπανών, με στόχο την αποφυγή της σπατάλης και τη μείωση του κόστους λειτουργίας της δημόσιας διοίκησης. Προς αυτή τη κατεύθυνση προτείνουμε μεταξύ άλλων τη δημιουργία Επιτροπής Ελέγχου σε κάθε υπουργείο και την υποχρεωτική υλοποίηση των σχετικών συστάσεων της Υπηρεσίας Ελέγχου του κράτους.\n2. Κοινωνικές Παροχές και Δαπάνες Υγείας\nΠαραμένουμε δεσμευμένοι στην ανάγκη ταχείας προώθησης ενός Γενικού Σχεδίου Υγείας αλλά δημόσια προειδοποιούμε ότι αυτό δεν μπορεί να επιτευχθεί με πρόχειρες, αποσπασματικές και ημιτελείς πρωτοβουλίες. Δεν πρόκειται να αποδεχθούμε τη δημιουργία μιας νέας μαύρης τρύπας στα δημόσια οικονομικά για χάρη της δημιουργίας πρόσκαιρων εντυπώσεων.\nΠροτείνουμε ενδελεχή, ανοικτή και δημόσια διαβούλευση, και οικονομική μελέτη του κόστους και των ωφελημάτων πριν γίνουν οι όποιες αλλαγές. Θα πρέπει να γνωρίζουμε πόσα θα κοστίσει το ΓΕΣΥ πριν το εφαρμόσουμε, και όχι μετά.\nΕίμαστε έτοιμοι, σε συνεργασία με όλους τους εμπλεκομένους να συμβάλουμε σε ένα διάλογο για την υιοθέτηση ενός συστήματος λειτουργικού και αποδοτικού. Που να διασφαλίζει την προσβασιμότητα σε υπηρεσίες υγείας υψηλής ποιότητας σε όλους τους πολίτες, ανεξάρτητα από το εισόδημα τους.\nΈνα άλλο στοιχείο νοικοκυρέματος του κράτους είναι οι κοινωνικές παροχές. Θεωρούμε πως η αρχή της στόχευσης θα πρέπει να εφαρμόζεται στον μέγιστο δυνατό βαθμό ούτως ώστε οι κοινωνικές παροχές να καταλήγουν έγκαιρα σε αυτούς που πραγματικά έχουν ανάγκη.\nΠρος το πιο πάνω σκοπό, ένα από τα μέτρα που προτείνουμε είναι και η ηλεκτρονική σύνδεση του Κτηματολογίου και του Τμήματος Εσωτερικών Προσόδων για την ικανοποιητική εξακρίβωση των πραγματικά φτωχών συμπολιτών μας.\nΠροτείνουμε ταυτόχρονα, αυστηρές ποινές για όσους προσπαθούν να εξαπατήσουν το σύστημα κοινωνικών παροχών με ψευδείς δηλώσεις.\n3. Επανεξέταση του Επιχειρηματικού Ρόλου του Κράτους\nΗ δημοσιονομική εξυγίανση, μέσω του περιορισμού των λειτουργικών δαπανών του κράτους, της συγκράτηση του μισθολογίου και της στόχευσης των παροχών, όχι μόνο δεν θα υπονομεύσει τις αναπτυξιακές προοπτικές της οικονομίας αλλά αντίθετα θα τις ενθαρρύνει. Γιατί θα απελευθερώσει ακριβώς πόρους που θα μπορούν να αξιοποιηθούν πιο παραγωγικά και πιο αποδοτικά.\nΗ ώθηση της ανάπτυξης απαιτεί όμως πολύ περισσότερα. Θεωρούμε πως επιβάλλεται η ριζική επανεξέταση της μέχρι τώρα εμπλοκής του κράτους σε μια σειρά από επιχειρηματικές δραστηριότητες. Βασική θέση αρχής για μας είναι πως το κράτος πρέπει να έχει ρόλο ρυθμιστή και ελεγκτή και όχι ρόλο επιχειρηματία.\nΜακριά από απόλυτες προσεγγίσεις είτε προς το ένα, είτε προς το άλλο άκρο, πρέπει να τολμήσουμε και να εξετάσουμε το ενδεχόμενο εξεύρεσης στρατηγικού επενδυτή για κάποιους οργανισμούς του δημοσίου που ουσιαστικά ενασκούν επιχειρηματική δραστηριότητα, των μετοχοποιήσεων, ή ακόμη σε κάποιες περιπτώσεις την πλήρη αποκρατικοποίηση.\nΣτις περιπτώσεις μετοχοποιήσεων, ακολουθώντας πετυχημένες συνταγές από χώρες του εξωτερικού, προτείνουμε την ουσιαστική παραχώρηση μέρους των μετοχών, δωρεάν ή και με προνομιακούς όρους στους εργαζόμενους. Με αυτό τον τρόπο όχι μόνο θα ενισχύσουμε την ανταγωνιστικότητα και των οργανισμών αυτών αλλά θα ενισχύσουμε και τη λαϊκή συμμετοχή στον πλούτο και στην ιδιωτική πρωτοβουλία. Θα αντικαταστήσουμε τον έλεγχο του δημόσιου πλούτου από την κρατική γραφειοκρατία με το δημοκρατικό έλεγχο.\nΥπάρχουν βεβαίως και οργανισμοί που έχουν κλείσει τον κύκλο τους και πρέπει επιτέλους να καταργηθούν. Σε κάθε περίπτωση η εξασφάλιση των δικαιωμάτων των εργαζομένων αποτελεί προϋπόθεση εκ των ων ουκ άνευ.\n4. Αξιοποίηση της κρατικής περιουσίας\nΈνας άλλος τομέας που χρήζει άμεσης αντιμετώπισης είναι η αξιοποίηση της κρατικής περιουσίας. Προς πραγμάτωση αυτού του στόχου προτείνουμε τη δημιουργία Ενιαίας Αρχής Διαχείρισης και Αξιοποίησης της Κρατικής Περιουσίας με εντολή την αξιοποίηση της κρατικής περιουσίας με διαφανείς και αξιόπιστες διαδικασίες και σε σύμπραξη με τον ιδιωτικό τομέα. Με αυτό τον τρόπο θα αυξηθούν τα έσοδα του κράτους χωρίς να χρειάζεται να επιβαρύνουμε με περιττά φορολογικά βάρη τους πολίτες.\nΒ. Προτάσεις για την ανάπτυξη\nΒασικός σκοπός της κυβέρνησης μας θα είναι η ανάπτυξη. Όχι για να ευημερούν οι αριθμοί, αλλά για να προοδεύουν οι πολίτες. Γιατί χωρίς αποδοτική εργασία δεν μπορούμε να αυξήσουμε το βιοτικό μας επίπεδο, αλλά ούτε και να έχουμε κοινωνική συνοχή. Δυστυχώς, τα τελευταία χρόνια βιώνουμε μια περίοδο τρομακτικής αύξησης της ανεργίας ενώ ακούμε ότι μια ακαθόριστη ‘ανάπτυξη’ θα τη θεραπεύσει.\nΗ χώρα μας έχει την τιμή να έχει διεθνούς φήμης καταξιωμένους ακαδημαϊκούς, μεταξύ των οποίων και νομπελίστα οικονομολόγο σε θέματα ανεργίας. Εμείς σκοπεύουμε να αξιοποιήσουμε τις γνώσεις τους για να εφαρμόσουμε πετυχημένες συνταγές αντιμετώπισης της ανεργίας και δημιουργίας νέων θέσεων εργασίας.\nΠροτείνουμε ταυτόχρονα και συγκεκριμένα μέτρα που έχουν σαν στόχο να προωθήσουν την ανάπτυξη για να λυθεί επιτέλους το πρόβλημα ανεργίας.\nΒασική παράμετρος που εάν αξιοποιηθεί σωστά μπορεί να αποτελέσει εργαλείο για την ανάπτυξη είναι η φορολογική πολιτική. Εάν όμως προσεγγίσουμε την φορολογική πολιτική με μια καθαρά εισπρακτική προσέγγιση, ή πολύ χειρότερα, με μια προσέγγιση ανεύθυνα συνθηματολογική, τότε θα θέσουμε την όποια αναπτυξιακή προοπτική σε κίνδυνο.\nΑποτελεί πεποίθηση μου πως η αλόγιστη αύξηση της φορολογίας σε καιρό ύφεσης επιτυγχάνει ακριβώς το αντίθετο αποτέλεσμα. Και δυστυχώς αυτό έχει γίνει τα τελευταία χρόνια. Βρισκόμαστε λοιπόν ενώπιον ενός νέου διλήμματος. Περισσότερες φορολογίες ή ανάπτυξη; Εμείς επιλέγουμε την ανάπτυξη.\nΣτις πρόσφατες επαφές μου στα Ευρωπαϊκά κέντρα αποφάσεων υπερτόνισα την ανάγκη διαφύλαξης του φορολογικού καθεστώτος και ειδικότερα του εταιρικού φόρου. Εξήγησα ότι η ανάπτυξη και συνεπώς τα κρατικά έσοδα θα ενισχυθούν από την διατήρηση της φορολογικής σταθερότητας και αξιοπιστίας.\nΑυτό που εμείς προτείνουμε είναι τον προσδιορισμό πρόσθετων φορολογικών κινήτρων που θα ενθαρρύνουν τις επενδύσεις και την παραγωγική οικονομική δραστηριότητα.\nΠρώτον: Το μέτρο της μη φορολόγησης κερδών που επανεπενδύονται, που πρόσφατα έχει θεσπιστεί σε προσωρινή βάση, πρέπει να καταστεί μόνιμη φορολογική ρύθμιση.\nΔεύτερον: Πρόσθετο μέτρο αποτελεί για μας η στοχευμένη επέκταση της επιταχυνόμενης απόσβεσης, μέτρο που και στο παρελθόν αξιοποιήθηκε με επιτυχία. Τομείς προτεραιότητας πρέπει να θεωρηθούν όσοι σχετίζονται με την έρευνα και την καινοτομία, την πληροφορική και τις επικοινωνίες (ICT), τις ανανεώσιμες πηγές ενέργειας και άλλοι με ψηλή προστιθέμενη αξία ή με ποιοτικά χαρακτηριστικά όπως αυτά της πράσινης ανάπτυξης.\nΤρίτον: Φορολογικά κίνητρα ή και φορολογική αμνήστευση επαναπατριζόμενων κεφαλαίων αν και εφόσον τα εν λόγω κεφάλαια θα επενδύονται σε συγκεκριμένους τομείς ανάπτυξης, θα κατατίθενται στο τραπεζικό σύστημα σε μακροχρόνια βάση ή θα επενδύονται σε κρατικά ομόλογα.\nΤέταρτον: Ιδιαίτερη σημασία αποδίδουμε στην αναθεώρηση και απλοποίηση στην φορολογία ακινήτων με στόχο την ενίσχυση της ελκυστικότητας και την ενθάρρυνση των επενδύσεων στην Κυπριακή αγορά ακινήτων.\nΣε σχέση με την φορολόγηση της κατοχής και χρήσης ακινήτων εισηγούμαστε την καθιέρωση ενός και μόνο φόρου ακίνητης ιδιοκτησίας σε αντικατάσταση των πολλαπλών φόρων που επιβάλλονται σήμερα από το κράτος και τις τοπικές αρχές. Με αυτό τον τρόπο περιορίζεται δραστικά το διοικητικό κόστος ενώ ο φόρος κάλλιστα μπορεί να είναι τοπικού χαρακτήρα και να υποκαταστήσει την χρηματοδότηση των Τοπικών Αρχών από την κυβέρνηση, ενισχύοντας παράλληλα την αυτονομία τους.\nΗ μεταρρύθμιση που προτείνουμε θα πρέπει να συνδυαστεί όχι με την αύξηση των φορολογικών συντελεστών επί της εκάστοτε αξίας, αλλά με την ουσιαστική διεύρυνση της φορολογικής βάσης.\nΩς αντιστάθμισμα του ενιαίου φόρου ακίνητης ιδιοκτησίας και της διευρυμένης φορολογικής βάσης εισηγούμαστε την μείωση και απλούστευση των φορολογιών στις συναλλαγές με τρόπο που ενισχύεται η εμπορευσιμότητα των ακινήτων και συνεπώς να ενισχύεται η οικονομική δραστηριότητα στην αγορά ακινήτων και την κατασκευαστική βιομηχανία. Μέσα σε αυτά τα πλαίσια θεωρούμε πως η καταβολή Μεταβιβαστικών Τελών πρέπει να καταργηθεί πλήρως, τουλάχιστο εκεί που επιβάλλεται ΦΠΑ, ή να περιοριστεί στην ανάκτηση ενός ελάχιστου διοικητικού κόστους.\nΗ νέα φορολογική πολιτική για τα ακίνητα πρέπει να συνδυαστεί και με την οριστική αντιμετώπιση του προβλήματος που σχετίζεται με την απαράδεκτη καθυστέρηση στην έκδοση τίτλων ιδιοκτησίας.\nΓια να πατάξουμε την γραφειοκρατία και να συντομεύσουμε τις διαδικασίες, προτείνουμε την κατάργηση της διαδικασίας του Πιστοποιητικού Τελικής Έγκρισης και την άμεση έκδοση τίτλων με βάση την Άδεια Διαίρεσης ούτως ώστε το αργότερο με την αποπεράτωση του έργου να υπάρχουν Τίτλοι Ιδιοκτησίας. Με την αποπεράτωση εργασιών, ο επιβλέπων μηχανικός μπορεί να εκδίδει ένα Πιστοποιητικό Συμπλήρωσης Εργασιών και να αποφεύγεται η χρονοβόρα διαδικασία της τελικής έγκρισης. Νοείται ότι οι τοπικές αρχές θα διατηρούν το απόλυτο δικαίωμα ελέγχου των εν λόγω πιστοποιητικών.\nΌσον αφορά υφιστάμενα κτήρια που δεν έχουν τίτλους ιδιοκτησίας εισηγούμαστε όπως αμνηστευτούν άμεσα με διακριτική ευχέρεια με βάση την υφιστάμενη διαδικασία αμνήστευσης, με εξαίρεση αυτά που επηρεάζουν τον χαρακτήρα της περιοχής. Με τον τρόπο αυτό, οι τίτλοι ιδιοκτησίας για την μεγάλη πλειοψηφία των 80,000 μονάδων που παραμένουν χωρίς τίτλο θα μπορέσουν να εκδοθούν και ένα ποσό που μπορεί να φτάσει τα 800 εκατομμύρια θα εισρεύσει στα κρατικά ταμεία.\nΟλοκληρώνοντας της ενότητα της φορολογικής πολιτικής, θα ήθελα να αναφερθώ και στο θέμα της φοροδιαφυγής που σε κάποιες περιπτώσεις έχει προσλάβει διαστάσεις πρόκλησης του δημόσιου αισθήματος. Προς την πάταξη αυτού του άδικου και καταστροφικού για την οικονομία φαινομένου είμαστε αποφασισμένοι να λάβουμε μέτρα και να ενεργοποιήσουμε πλήρως το μηχανισμό του Τμήματος Εσωτερικών Προσόδων.\n2. Πολεοδομικά κίνητρα για ανάπτυξη\nΤα κίνητρα για την ανάπτυξη δεν είναι μόνο φορολογικά, είναι και πολεοδομικά.\nΠρώτον: Την εισαγωγή πολεοδομικής έννοιας για τα Επιχειρηματικά Πάρκα για μόνιμη εγκατάσταση μεγάλων εταιριών στην Κύπρο.\nΔεύτερον: Την παροχή πολεοδομικών κινήτρων ώστε να καταστούν συμφέρουσες οι επενδύσεις. Να δοθούν «πολεοδομικά πλεονεκτήματα» με σκοπό να προωθηθούν σε ευρεία κλίμακα στοχευμένες αναπτύξεις σε ακίνητα εντός των αστικών κέντρων. Ο σκοπός είναι να βελτιωθεί η βιωσιμότητα της επένδυσης και να ενθαρρυνθεί η ανάπτυξη.\n3. Συμπράξεις Δημόσιου – Ιδιωτικού τομέα\n4. Μονοθυριδική πρόσβαση για επιχειρήσεις\nΜέτρο προτεραιότητας θα είναι για μας η σύσταση και η ευρεία εφαρμογή του θεσμού της μονοθυριδικής πρόσβασης για τις επιχειρήσεις σε σειρά τομέων της οικονομίας.\nΟι δαιδαλώδεις διαδικασίες του δημόσιου τομέα θα πρέπει οπωσδήποτε να απλοποιηθούν και έχω ήδη ανακοινώσει την πρόθεση μου για τον ορισμό Προεδρικού Επιτρόπου με αυτούς αποκλειστικά τους όρους εντολής. Ένα πρόσθετο μέτρο είναι η εισαγωγή Κέντρων Εξυπηρέτησης του Επιχειρηματία, στη μορφή που λειτουργούν τα Κέντρα Εξυπηρέτησης του Πολίτη.\n5. Προσέλκυση Ξένων Επενδύσεων\nΗ προσέλκυση Άμεσων Ξένων Επενδύσεων αποτελεί κορυφαία παράμετρο της νέας αναπτυξιακής πολιτικής που προτείνουμε. Για να το πετύχουμε, απαραίτητη προϋπόθεση είναι η εισαγωγή θεσμοθετημένων διαδικασιών που θα διασφαλίζουν την διαφάνεια, την αξιοπιστία και χρηστή διοίκηση.\nΠέραν από την απλοποίηση των διαδικασιών προτείνουμε:\nΠρώτο: την αναβάθμιση και επέκταση των αρμοδιοτήτων του CIPA ώστε να μπορεί να λειτουργεί όχι μόνο σαν συμβουλευτικό προς την κυβέρνηση όργανο, αλλά και σαν ο βασικός βραχίονας για εξεύρεσης επενδυτών από το εξωτερικό, τόσο για έργα του δημόσιου αλλά και του ιδιωτικού τομέα.\nΔεύτερο: Τον προσδιορισμό συγκεκριμένων κινήτρων για προσέλκυση εταιριών με μόνιμη φυσική παρουσία στην Κύπρο.\nΤρίτο: Άμεση εισαγωγή προγράμματος όμοιου με αυτό που έχει καταρτήσει η Μάλτα, του γνωστού «New High Net Worth Individuals Scheme» το οποίο είναι σχεδιασμένο να προσελκύει εύπορους ξένους προκειμένου να διαμένουν για μακρά χρονικά διαστήματα στη χώρα. Πρόκειται για μέτρο που θα ενθαρρύνει την αγορά κατοικίας από ξένους αλλά και θα τους ωθήσει σε επενδύσεις.\n6. Ναυτιλία, Τουρισμός και Υπηρεσίες\nΘεωρούμε πως η Εμπορική Ναυτιλία, ο Τουρισμός και οι Χρηματοοικονομικές Υπηρεσίες πρέπει να συνεχίσουν να αποτελούν τους βασικούς πυλώνες της κυπριακής οικονομίας.\nΆμεση προτεραιότητα μας θα είναι η αναβάθμιση και ο εμπλουτισμός του τουριστικού μας προϊόντος με την αδειοδότηση λειτουργίας αριθμού καζίνο, χωρίς να παραλείπονται τα κίνητρα για τη δημιουργία μαρίνων, γηπέδων γκόλφ, κλπ. Πέραν από το αναπτυξιακό όφελος για την οικονομία, τέτοια έργα θα βοηθήσουν και στην εισροή φορολογικών εσόδων για το κράτος.\nΓια να ενισχυθεί η προώθηση της Κύπρου σαν περιφερειακού κέντρου παροχής υπηρεσιών, θα προχωρήσουμε άμεσα:\nΠρώτο: Στην ίδρυση Συντονιστικού Συμβουλευτικού Φορέα μελέτης των διεθνών τάσεων και εξελίξεων. Με αυτό τον τρόπο η Κύπρος θα είναι πιο ευέλικτη σε αλλαγές ώστε να διαμορφώνει άμεσα το εποπτικό και νομοθετικό της πλαίσιο και θα διατηρείται ένα βήμα μπροστά από τον ανταγωνισμό.\nΔεύτερο: Επέκταση του δικτύου συμφωνιών για την αποφυγή διπλής φορολογίας προκειμένου να καλύψει όσο το δυνατό περισσότερες χώρες, ισχυροποιόντας έτσι την ελκυστικότητα της Κύπρου ως επιχειρηματικό κέντρο.\nΤρίτο: Μέσα στα ίδια πλαίσια είμαστε αποφασισμένοι να διαφυλάξουμε την αξιοπιστία και την επάρκεια των εποπτικών αρχών όπως είναι η Κεντρική Τράπεζα, η Επιτροπή Κεφαλαιαγοράς κλπ.\nΠάνω απ’ όλα όμως πρέπει να γνωρίζουμε ότι αυτό που προέχει και αποτελεί απαραίτητη προϋπόθεση για την διαφύλαξη και ενίσχυση του τομέα των χρηματοοικονομικών υπηρεσιών είναι η αποκατάσταση της εμπιστοσύνης και της αξιοπιστίας της Κυπριακής οικονομίας. Θέλουμε μια οικονομία ΑΑΑ και όχι μια οικονομία που αξιολογείται στην κατηγορία των επενδυτικών σκουπιδιών.\n7. Κίνητρα για Μικρομεσαίες Επιχειρήσεις και ανταγωνιστικότητα\nΟι μικρομεσαίες επιχειρήσεις αποτελούν την ραχοκοκαλιά της οικονομίας μας. Σε αυτή την δύσκολη περίοδο που διανύει η οικονομία μας, οι επιχειρήσεις αυτές θα πρέπει να στηριχτούν ώστε να καταφέρουν να αντέξουν να ξεπεράσουν την κρίση. Αρκετά μέτρα έχουν ήδη συμπεριληφθεί στις εισηγήσεις και προτάσεις που προηγήθηκαν. Θεωρώ παρά ταύτα πως θα ήταν παράληψη η μη αναφορά στην απόφαση μας για:\nΠρώτο: Μείωση του συντελεστή του ΦΠΑ για απόκτηση της πρώτης επαγγελματικής στέγης στο 5%, όπως ακριβώς συμβαίνει για την απόκτηση της πρώτης κατοικίας.\nΔεύτερο: Προκειμένου να αξιοποιηθούν τα Ευρωπαϊκά ή άλλα προγράμματα στήριξης των μικρομεσαίων επιχειρήσεων εισηγούμαστε τον αυστηρό έλεγχο, με διαφάνεια, της διάθεσης των σχετικών κονδυλίων. Προς αυτή την κατεύθυνση προτείνουμε την ανάθεση στο του Γραφείο Προγραμματισμού την προώθηση των Ευρωπαϊκών προγραμμάτων τόσο για τις μικρομεσαίες επιχειρήσεις όσο και για τους υπόλοιπους τομείς της οικονομίας.\nΤρίτο: Για μας, ο ανταγωνισμός αποτελεί τον μεγαλύτερο σύμμαχο της ανάπτυξης αλλά και του καταναλωτή. Είμαστε αποφασισμένοι να ενισχύσουμε την Επιτροπή Προστασίας του Ανταγωνισμού για να προστατεύεται ο καταναλωτής αλλά και οι υγιείς επιχειρήσεις που αδυνατούν να ανταγωνιστούν λόγω της δημιουργίας καρτέλ και ολιγοπολίων. Η ενίσχυση του ανταγωνισμού θα οδηγήσει στην αντιμετώπιση φαινομένων αύξησης των τιμών των βασικών αγαθών αλλά και υπερβολικών χρεώσεων από διάφορους χρηματοπιστωτικούς οργανισμούς εν καιρώ κρίσης. Κάτι που δε συναντά κάποιος σε ανεπτυγμένες χώρες.\nΤέταρτον: Ο ρόλος του κράτους στη βελτίωση του περιβάλλοντος για τις επιχειρήσεις είναι καθοριστικός για την επιβίωση και την ανάπτυξη τους. Δυστυχώς, σύμφωνα και με την τελευταία ανάλυση της Παγκόσμιας Τράπεζας για την ευκολία του επιχειρείν, υπάρχουν τομείς που η Κύπρος απέχει παρά πολύ από ανεπτυγμένες χώρες. Βρίσκεται στη 78η θέση στη ευκολία χορήγησης πολεοδομικής άδειας, στη 123η θέση στην έκδοση τίτλου για αγορά ακινήτου, και στη 105η θέση στην εφαρμογή συμβολαίων. Τα προβλήματα αυτά, που πλήττουν άμεσα τις επιχειρήσεις μας και κοστίζουν θέσεις εργασίας δεν οφείλονται στην οικονομική κρίση αλλά στην αναποτελεσματικότητα της κρατικής μηχανής και του ρυθμιστικού ρόλου του κράτους. Για μας η διόρθωση των προβλημάτων αυτών αποτελεί βασική επιδίωξη.\nΠρος αυτή τη κατεύθυνση προτείνουμε τη δημιουργία ενός Εθνικού Οικονομικού Συμβουλίου το οποίο θα αποτελείται από εξειδικευμένους επαγγελματίες οικονομολόγους και ακαδημαϊκούς και θα υποστηρίζεται από ομάδα επιστημονικών συνεργατών. Που θα προσφέρει εξειδικευμένη γνώση, θα επικουρεί και θα συμβουλεύει τον Πρόεδρο και τη κυβέρνηση στη διαμόρφωση της εθνικής οικονομικής πολιτικής. Που θα μελετά τις οικονομικές εξελίξεις και τάσεις τόσο στο εσωτερικό όσο και στο εξωτερικό, και που μέσα από την επιστημονική ανάλυση θα προτείνει στο Υπουργικό Συμβούλιο συγκεκριμένες πολιτικές και μέτρα που στόχο θα έχουν την οικονομική αποδοτικότητα και την ανάπτυξη.\nΈχω αφήσει για το τέλος ένα τομέα της οικονομίας τον οποίο θεωρώ κρίσιμο και ο οποίος μπορεί να καταστεί καταλύτης για την ανάπτυξη της χώρας μας. Αναφέρομαι στον τομέα της ενέργειας, για τον οποίο σχεδιάζουμε ξεχωριστή θεματική παρουσίαση των προτάσεων και θέσεων μας.\nΗ επιβεβαιωμένη πλέον ύπαρξη κοιτασμάτων υδρογονανθράκων στην Αποκλειστική Οικονομική Ζώνη της Κύπρου, αναμφισβήτητα αποτελεί ένα γεγονός ορόσημο για την πατρίδα μας. Η τεράστια αυτή πηγή πλούτου αλλάζει τα δεδομένα ή καλύτερα μπορεί να αλλάξει τα δεδομένα και τις προοπτικές για τον πληθυσμό της Κύπρου, για τις επερχόμενες γενιές, στα χρόνια που έρχονται. Η σοβαρότητα, η σύνεση, και η διορατικότητα που θα επιδείξουμε σήμερα θα σημαδέψει το αύριο της Κύπρου.\nΑυτό που προέχει, μετά τα καλά νέα για τα κοιτάσματα φυσικού αερίου και τον 2ο γύρο αδειοδοτήσεων, είναι να παραμείνουμε προσγειωμένοι για να μπορέσουμε να διαχειριστούμε σωστά μια εξαιρετικά πολύπλοκη, σύνθετη και προφανώς ευαίσθητη, για τα δικά μας δεδομένα, κατάσταση. Χρειάζονται μετρημένα και σταθερά βήματα και αξιοποίηση της υπάρχουσας τεχνογνωσίας, της εμπειρίας και του επιστημονικού υπόβαθρου άλλων κρατών, για να αντιμετωπίσουμε τα όποια προβλήματα και να θέσουμε στέρεες βάσεις για το μέλλον. Τις συγκεκριμένες θέσεις μας σε αυτό τον τομέα θα τις παρουσιάσουμε το φθινόπωρο.\nΑυτές τις κρίσιμες για την χώρα ώρες, που βρισκόμαστε λίγο πριν την υπογραφή μνημονίου με την Τρόικα, η προτεραιότητα μας είναι να θωρακίσουμε τη Κυπριακή οικονομία με τους καλύτερους δυνατούς όρους, με μια σοβαρή, αξιόπιστη και αποφασιστική διαπραγμάτευση.\nΑυτό που εμείς υποσχόμαστε είναι ότι θα επιδείξουμε την ίδια πολιτική υπευθυνότητα που έχουμε επιδείξει μέχρι σήμερα. Αυτό που αναμένουμε και απαιτούμε είναι ότι η κυβέρνηση θα επιδείξει και η ίδια την αρμόζουσα υπευθυνότητα. Μέσω μιας αξιόπιστης διαπραγμάτευσης αλλά και της ουσιαστικής και εφ’ όλης της ύλης ενημέρωσης όλων των πολιτικών δυνάμεων και των πολιτών της χώρας μας.\nΗ εμπειρία των χωρών που ήδη βρίσκονται μέσα στη δίνη της κρίσης απέδειξε ότι κανένα πλαίσιο πολιτικής δεν μπορεί να πετύχει αν δεν υπάρχει η πολιτική βούληση για την εφαρμογή του. Για το λόγο αυτό και θα επιμείνω στην ανάγκη της συστράτευσης όλων στην κοινή προσπάθεια. Πρέπει τώρα, ειδικά οι Κυβερνώντες, να παραμερίσουν το φόβο του πολιτικού κόστους και να ιεραρχήσουν τις εθνικές και κοινωνικές ανάγκες πάνω από το κομματικό συμφέρον.\nΜόνο έτσι θα μπορέσουμε να σχεδιάσουμε και να εφαρμόσουμε μια νέα οικονομική πολιτική. Μια πολιτική που θα μας απαλλάσσει από τις παθογένειες του παρελθόντος και θα επανατοποθετεί την Κύπρο στο χάρτη της αειφόρας και διατηρήσιμης ανάπτυξης. Μια πολιτική που θα επιτρέψει στη χώρα μας να συμπορευτεί μαζί με τους εταίρους μας στην Ευρωπαϊκή Ένωση στο σκληρό πυρήνα του Ευρώ. Στο δρόμο της ανάπτυξης, της ευημερίας και της κοινωνικής συνοχής.\nΠιστεύω ότι τα μέτρα και οι κατευθύνσεις που σας παρουσίασα σήμερα μπορούν να αποτελέσουν την αφετηρία για να αλλάξουμε το τοπίο της Κυπριακής Οικονομίας. Στέλνουν ένα ισχυρό μήνυμα αξιοπιστίας και θέλησης τόσο στο εσωτερικό όσο και στο εξωτερικό, να προχωρήσουμε αποφασιστικά στη δημοσιονομική εξυγίανση και την ανάπτυξη.\nΜε την ευκαιρία αυτή θα ήθελα να ευχαριστήσω όλους όσους συνεργάστηκαν με το οικονομικό μας επιτελίο για τη διαμόρφωση των θέσεων μας. Των ακαδημαϊκών, των οικονομολόγων και των οργανωμένων συνόλων, που μέσω της δικής τους εμπειρίας και εξειδικευμένης γνώσης συνείσφεραν στη διαμόρφωση ενός πλαισίου που θέτει τις προϋποθέσεις και τα θεμέλια για μια νέα οικονομική διακυβέρνηση. Θέλω να τους διαβεβαιώσω ότι η διαβούλευση και η σύνθεση θέσεων και απόψεων θα συνεχιστεί. Γιατί το ενώνουμε δυνάμεις δεν αποτελεί μια απλή υπόσχεση αλλά μια ισχυρή δέσμευση για το καλό της πατρίδας μας.\nΗ προσπάθεια είναι δύσκολη και στα δύσκολα απαιτείται συλλογικότητα και αποφασιστικότητα. Με αυτά τα όπλα είμαι πεποισμένος ότι μπορούμε να τα καταφέρουμε. Όπως τα καταφέραμε στο παρελθόν, όταν περάσαμε ξανά δύσκολες στιγμές στην ιστορία μας. Θα το πετύχουμε ξανά. Με αξιοπιστία, σοβαρότητα και υπευθυνότητα θα κερδίσουμε και αυτή τη μάχη.\nΠερισσότερα από Οικονομία και Ανάπτυξη


Ποιος θέλει "αραβική άνοιξη" στην Ελλάδα; Έλληνες και εισαγόμενοι αναρχικοί δημιουργούν "γενίτσαρους" λέει η Κρατική Ασφάλεια | Pentapostagma\nΑρχείο 15.05.2016 - 17:35\nΠοιος θέλει "αραβική άνοιξη" στην Ελλάδα; Έλληνες και εισαγόμενοι αναρχικοί δημιουργούν "γενίτσαρους" λέει η Κρατική Ασφάλεια\n'Ελληνες αλλά και "εισαγόμενοι" αντιεξουσιαστές και αναρχικοί στρατολογούν πρόσφυγες και λαθρομετανάστες που έχουν εγκλωβιστεί στην Ελλάδα και οργανώνουν τον δικό τους "στρατό" . Το θέμα είναι ποιος επιδιώκει αποσταθεροποίηση στην χώρα μας. Σίγουρα η Τουρκία η οποία έχει αποδείξει πολλές φορές πως χειραγωγεί μειονότητες και μετανάστες.\nΗδη υπάρχει χαρτογράφηση των περίπου δέκα καταλήψεων όπου έχουν βρει καταφύγιο νεαροί και ανήλικοι μετανάστες ηλικίας 15-30 ετών και γαλουχούνται με τα αντεξουσιαστικά ιδανικά για να βγουν στη συνέχεια στα πεδία μαχών του Πολυτεχνείου και του Συντάγματος.\nΑξιωματικός με άριστη γνώση του θέματος τόνισε ότι πρόκειται για άγνωστο αριθμό μεταναστών χωρίς στοιχεία και χαρτιά, με σκληρά βιώματα, που κανένας δεν ξέρει τι μπορούν να κάνουν και μέχρι πού είναι διατεθειμένοι να φτάσουν.\nΤην ίδια ώρα που βλέπουμε μετανάστες να σπάνε, να καίνε να αλληλομαχαιρώνονται, αλληλέγγυοι αναρχικοί βρίσκονται σε ταύτιση και κοινή πορεία με τους αλλοδαπούς. Οδηγούν στις καταλήψεις και στις συλλογικότητες νεαρούς εγκλωβισμένους στη χώρα μας μετανάστες και δημιουργούν «εισαγόμενους μπαχαλάκηδες».\n«Μας ανησυχεί τι θα απογίνουν οι νεαροί, ακόμα και ανήλικοι πρόσφυγες και μετανάστες που βρήκαν καταφύγιο στις συλλογικότητες των Εξαρχείων. Δεν ξέρουμε ούτε ποιοι είναι, ούτε τον ακριβή αριθμό τους, ούτε τι ζυμώσεις γίνονται στα υπό κατάληψη κτίρια» λένε μάχιμοι αξιωματικοί της Ασφάλειας.


ROMIANEWS: Οι παραλίες της "Λωρίδας" της Σαγιάδας\nΌποιος θέλει να επισκεφτεί, από τη Σαγιάδα την ''Λωρίδα'' της Σαγίάδας θα πρέπει να στρίψει μέσα από το χωριό αριστερά, προς την κατεύθυνση "Μαυρομάτι". Φέτος το Google Earth δεν έχει ανανεώσει ακόμα τις παλιές δορυφορικές φωτογραφίες του και δείχνει ότι ο ασφαλτόδρομος σταματάει στο σημείο όπου μετά από μερικά χιλιόμετρα διαχωρίζεται και δεξιά πάει για το Τελωνείο Μαυροματίου ενώ αριστερά για την "Λωρίδα" (εδώ)\nΣτην πορεία διαπίστωσα ότι η άσφαλτος συνεχίζεται για αρκετά χιλιόμετρα ακόμα και σταματάει εδώ. Από εκεί και πέρα συνεχίζει χωματόδρομος μέχρι που σταματάει κι αυτός κάπου στην άκρη αυτής της λωρίδας που αριστερά της, σε όλο το μήκος του δρόμου είναι η θάλασσα, ενώ δεξιά το βουνό, που η κορυφογραμμή του είναι και το φυσικό σύνορο που μας χωρίζει από την Αλβανία σ' εκείνο το σημείο.\nΛοιπόν. Κάθε κόλπος εδώ πέρα είναι γεμάτος με "κλουβιά" για ιχθυοκαλλιέργειες. Κάθε λίγο και λιγάκι βλέπετε μικρά δρομάκια ασφαλτοστρωμένα και μη που φεύγουν αριστερά και τα περισσότερα από αυτά οδηγούν σε ιχθυοκαλλιεργητικές μονάδες. Η μεγαλύτερη μονάδα φαίνεται να είναι ο "Τρίτων" που συναντάμε πρώτη πρώτη. Στη συνέχεια ακολουθούν πολλές άλλες μικρότερες από αυτή. Σε κάποιες υπάρχουν πινακίδες ενώ σε άλλες δεν υπάρχει καμία σήμανση στο δρόμο.\nΕμείς όμως ενδιαφερόμαστε για καμιά παραλία. Ας κατεβούμε για λίγο με τα πόδια σ' αυτήν εδώ. Λέω με τα πόδια γιατί ο δρόμος είναι μόνο για 4Χ4 όπως βλέπετε και στην εικόνα, και στο τέλος του μας περιμένει μια δυσάρεστη έκπληξη. Σκουπίδια σκορπισμένα παντού!\nΗ παραλία είναι με χοντρά βότσαλα μέσα και έξω από το νερό και τα νερά βαθαίνουν απότομα. Κολυμβητές δεν υπάρχουν και από ό,τι πληροφορούμαι από τους ψαράδες που έχουν στημένα τα καλάμια τους περιμένοντας πότε θα τσιμπήσει το ψάρι, σπάνια έρχεται κάποιος εδώ για κολύμπι. Οι περισσότεροι έρχονται για ψάρεμα.\nΠαρόμοιες παραλίες με την παραπάνω θα συναντήσουμε κι άλλες σε όλο το μήκος του δρόμου της Λωρίδας, άλλες μικρότερες και άλλες μεγαλύτερες, άλλες με δύσβατο δρόμο και άλλες απρόσιτες. Λίγο πολύ όμως ο κανόνας είναι χοντρό βότσαλο και νερά που βαθαίνουν συνήθως απότομα.\nΣε όλο το μήκος του δρόμου της Λωρίδας χρειάζεται προσοχή στα ζώα που μπορεί να κυκλοφορούν στη μέση του δρόμου αλλά προσοχή σε ορισμένα σημεία και στις κατολισθήσεις που μερικές φορές μπορεί να πιάνουν και ολόκληρο το ένα ρεύμα του δρόμου.\nΣε μερικές παραλίες θα βρείτε και κάποια τροχόσπιτα αραγμένα ή κάποιες σκηνές ελεύθερων κατασκηνωτών όπως σ' αυτή παρακάτω που ακριβώς πίσω της έχει κάποια μαντριά. Τις αναφέρω γιατί ίσως να υπάρχουν και κάποιοι αναγνώστες που τους αρέσουν αυτές οι καταστάσεις free camping.\nΑν ψάχνετε για τα ονόματα αυτών των παραλιών, μάλλον θα δυσκολευτείτε. Ακόμα και μερικοί ντόπιοι που ρώτησα αλλά και ψαράδες δεν ήταν εντελώς σίγουροι για το όνομα της παραλίας που βρίσκονταν. Υπάρχει ένα καθεστώς ονομασιών του τύπου Λωρίδα 1, Λωρίδα 2 κτλ. αλλά από ό,τι είδα κανένας δεν ήξερε ποια ήταν η 1 και πια η 2.\nΠαραλία Συκιά στη ''Λωρίδα'' της Σαγιάδας... Στο βάθος του ορίζοντα η Κέρκυρα. Το νησί και η πόλη...\nΚαι μια φωτογραφία της ίδιας παραλίας. Όταν ο τόπος είναι ανθισμένος και σε ξετρελαίνει με την εμορφιά του:\nΠαραθέτω ένα ακόμη αφιέρωμα στην παραλία Συκιά και στην περιοχή που βρίσκεται. Τη Λωρίδα της Σαγιάδας. Το όνομα Λωρίδα εξηγεί το σχήμα του τόπου, μια στενή λωρίδα γης που τα συμφέροντα των δυνατών άφησαν όταν πήραν τα μαχαιροπίρουνά τους και έκοψαν την Ήπειρο στα δυο. Από δω Ελλάδα, κι από κει η Απέκει Ήπειρος, που την καρπώθηκε η Αλβανία. Η Λωρίδα βρίσκεται ανάμεσα στην Αλβανία και στη θάλασσα...\nΣτην άλλη άκρη της ακτογραμμής της Ηπείρου, στο βόρειο μέρος της Θεσπρωτίας, δίπλα στα σύνορα με την Αλβανία και απέναντι από την πόλη της Κέρκυρας, βρίσκεται η Λωρίδα της Σαγιάδας.\nΣτους πρόποδές του δημιουργείται μια απίθανη παραλία που ειδικά την άνοιξη όταν ο τόπος είναι ανθισμένος σου κόβει την ανάσα με την εμορφιά της. Το όνομά της δεν το γνωρίζω. Θα τη συναντήσετε πάντως αμέσως μετά το Στροβίλι και ακολουθώντας το δρόμο που οδηγεί από τη Σαγιάδα προς το συνοριακό σταθμό Μαυρομάτι.\nΈνας μικρός άνετος δρόμος οδηγεί κάτω στην παραλία και εκεί βρίσκεις όσο χώρο θέλεις για να παρκάρεις.\nΣτη Λωρίδα συναντά κανείς και πολλές άλλες παραλίες. Σε κάποιες συναντά και τροχόσπιτα. Και ελληνικά και βεβαίως βεβαίως γερμανικά. Κατά τα άλλα οι Γερμανοί θέλουν να μας βγάλουν από το ευρώ. Γιατί τους ζημιώνουμε λέει. Ενώ εκείνοι που κάνουν κατάληψη στο τζάμπα στις ελληνικές παραλίες δε ζημιώνουν την οικονομία αλλά και το περιβάλλον της χώρας μας.\nΈνα μικρό δρομάκι οδηγεί στην παραλία με τα τροχόσπιτα. Και ήταν άνοιξη ακόμη όταν βγήκαν οι φωτογραφίες.\nΈνα ακόμη τροχόσπιτο στην ίδια παραλία. Και ένα τεράστιο δέντρο που χαρίζει την πολύτιμη σκιά του. Όσο για τον ιδιοκτήτη του τροχόσπιτου; Πασάς στη Λωρίδα της Σαγιάδας! Να αγναντεύει το απέραντο γαλάζιο και τις κορφούλες της Κέρκυρας απέναντι.\nΦτελιάς και πάλι με το φακό του Μιχάλη Πασσιάκου.


Μήνυμα της Ελένης-Μαρίνας Ξυνοπούλου με αφορμή τον εορτασμό της Παγκόσμιας Ημέρας της Γυναίκας - trikalaIN\nΤις τελευταίες δεκαετίες οι γυναίκες έχουμε κατορθώσει πολλά. Μειώσαμε το εκπαιδευτικό χάσμα με τους άνδρες, διακριθήκαμε σε επαγγέλματα που θεωρούνται από την κοινωνία «ανδρικά», κάναμε και κάνουμε ασκήσεις ισορροπίας ανάμεσα σε καριέρα και οικογένεια και αποδείξαμε ότι μπορούμε να καταλάβουμε ηγετικές θέσεις με εξαιρετικά αποτελέσματα.\nΤα δικαιώματα των γυναικών είναι νομοθετικά κατοχυρωμένα τόσο σε ευρωπαϊκό επίπεδο όσο και σε εθνικό και έχει σημειωθεί σημαντική πρόοδος. Η πανδημία θέτει ωστόσο σε κίνδυνο τα επιτεύγματα των τελευταίων δεκαετιών. Η πανδημία του κορονοϊού έχει επιφέρει δυσανάλογες επιπτώσεις στις γυναίκες.\nΕκτός από τα επίμονα προϋπάρχοντα κοινωνικά και συστημικά εμπόδια στη συμμετοχή και την ηγεσία των γυναικών, έχουν προκύψει νέα εμπόδια με την πανδημία COVID-19. Σε όλον τον κόσμο οι γυναίκες αντιμετωπίζουν αυξημένη ενδοοικογενειακή βία, καθήκοντα μη αμειβόμενης φροντίδας, ανεργία και φτώχεια.\nΕπιπρόσθετα, οι γυναίκες οι οποίες υπερεκπροσωπούνται σε βασικές υπηρεσίες που εκτείνονται από τις πωλήσεις έως τις υπηρεσίες φροντίδας βρίσκονται στις πρώτες γραμμές της κρίσης COVID-19. Η πανδημία έχει επισημάνει τόσο την κεντρική θέση των γυναικών, αλλά και τις δυσανάλογες επιβαρύνσεις που δέχονται.\nΑπό την άλλη, οι γυναίκες ηγέτες και οι γυναικείες οργανώσεις έχουν δείξει τις δεξιότητές τους, τις γνώσεις τους, για να οδηγήσουν αποτελεσματικά στις προσπάθειες ανταπόκρισης και ανάκαμψης του COVID-19. Σήμερα υπάρχει η μεγαλύτερη αποδοχή από ποτέ, ότι οι γυναίκες φέρνουν στο τραπέζι διαφορετικές εμπειρίες, προοπτικές και δεξιότητες και συμβάλλουν αναντικατάστατα σε αποφάσεις, πολιτικές και νόμους που λειτουργούν καλύτερα για όλους και όλες. Οι γυναίκες όχι μόνο μπορούν να ανταπεξέλθουν σε οποιαδήποτε κρίση, αλλά πρέπει να βρίσκονται και στην πρώτη γραμμή της μελλοντικής πολιτικής.\nΓια να καταπολεμήσουμε τις ανισότητες λόγω φύλου απαιτείται μακρόχρονη διαδικασία, στην οποία θα πρέπει να συμμετέχουμε όλες και όλοι, γυναίκες και άνδρες, συλλογικά και ατομικά, κράτος και πολίτες, καθώς για την ευημερία μιας κοινωνίας θα πρέπει να είναι ενεργοποιημένο το σύνολο του πληθυσμού. Η ισότητα των ευκαιριών προϋποθέτει την ισότητα των φύλων. Χωρίς αυτήν την εξίσωση δεν μπορούν να δημιουργηθούν υγιείς συνθήκες ανάπτυξης. Καμία οικονομία και κοινωνία δεν μπορεί να αναπτυχθεί χωρίς να αξιοποιεί όλο το ανθρώπινο δυναμικό της στο μέγιστο.\nΑδιαμφισβήτητα η αξία των γυναικών έχει καθιερωθεί στις συνειδήσεις πολλών. Δυστυχώς, όμως σε άλλες τόσες δεν συμβαίνει το ίδιο. Γι’ αυτό οφείλουμε να συνεχίσουμε την προσπάθεια όσο εκεί έξω υπάρχουν κατάλοιπα πατριαρχικών κοινωνιών που μας θέλουν να μένουμε πίσω με συμπλέγματα μειονεξίας. Άλλωστε εμείς κυοφορούμε και τεκνοποιούμε τη ζωή και αυτό από μόνο του είναι το υπέροχο κοινό μας όπλο. Για μια καλύτερη ζωή με ίσες ευκαιρίες για όλους θα συνεχίσουμε να αγωνιζόμαστε!


Βρε, βρε τη βερβένα… | Βρε, βρε τη βερβένα… – RoomNews\nΒρε, βρε τη βερβένα…\nΕίδες τι παίζει με το πεπόνι την προηγούμενη εβδομάδα και πως θα το απολαύσεις από τον κήπο σου. Πάμε να το γυρίσουμε πάλι στα λέλουδα και να δώσω τη σειρά σήμερα στη Βερβένα ή Βερμπένα (Verbena sp, οικογένεια Verbenaceae). H Βερβένα που λες είναι μια πολυετής πόα, με καταγωγή από τη Βραζιλία και την Αργεντινή, που αν τη διαλέξεις για τον κήπο σου ή το μπαλκόνι σου θα σε φλομώσει στα λουλούδια από το Μάρτιο μέχρι και τον Νοέμβριο. Τι; Δε σε χάλασε; Το ξέρω, γι’ αυτό στην παρουσιάζω κιόλας. Με μικρά άνθη σε αποχρώσεις του λευκού, κόκκινου, ροζ, μπλε, κίτρινου και μωβ μπορείς να φτιάξεις μια μεγάλη χρωματική παλέτα στο χώρο σου. Πλέον έχουν βγει και δίχρωμες ποικιλίες.\nΜπορείς να κάνεις άπειρους συνδυασμούς χρωμάτων αλλά εκτός αυτού έχεις και άπειρες επιλογές για να τη φυτέψεις. Μπορείς να καλύψεις μεγάλες επιφάνειες αφού χρησιμοποιείται και σαν εδαφοκαλυπτικό φυτό. Αντέχει και στα υδροσταγονίδια της θάλασσας όποτε άνετα μπαίνει σε παραθαλάσσιες περιοχές. Μπορείς να τη βάλεις σε γλάστρες μόνη της, σε ζαρντινιέρες κάνοντας συνθέσεις ή ακόμα και σε κρεμαστά καλάθια. Ειδικά για τα κρεμαστά καλάθια μπορείς να τη συνδυάσεις με πετούνιες που είναι στο φόρτε τους αυτή την εποχή και να έχεις ένα τέλειο οπτικό αποτέλεσμα. Για την πετούνια στα έχω πει και παλιότερα οπότε αν θες μπες να κάνεις μια επανάληψη. Μπορείς να τη χρησιμοποιήσεις και για την κατασκευή βραχόκηπων.\nΑγαπάει, λατρεύει, ποθεί τον ήλιο άρα μην τη βάλεις στη σκιά. Δε θα πει όχι βέβαια αν τη βάλεις κάτω από κάποιο δέντρο που θα την προστατεύει από τον καυτό ήλιο του μεσημεριού ειδικά την καλοκαιρινή περίοδο. Έχει επίσης μεγάλη αντοχή και στις χαμηλές θερμοκρασίες. Είναι οκ μέχρι και -15 0C, δεν το λες και λίγο. Δεν έχει ιδιαίτερες απαιτήσεις σε χώμα καθώς και σε φτωχά εδάφη θα αναπτυχθεί μια χαρά. Αυτό που είναι βασικό είναι το χώμα να στραγγίζει καλά γιατί είναι ευαίσθητη στην υπερβολική υγρασία. Υγρασία, υγρασία τι σου θυμίζει; Έλα τα έχεις και φρέσκα. Μύκητες και για την ακρίβεια ωίδιο. Ναι αυτή την λευκή πούδρα που καλύπτει τα φύλλα. Γι’ αυτό το λόγο ποτίζεις αφού στεγνώσει το χώμα και δε βρέχεις ποτέ τα φύλλα. Έλα σώπα, άνθρωπος είσαι και μπορεί να σου ξεφύγει και λίγο το λάστιχο. Με θειάφι ή κάποιο χαλκούχο σκεύασμα θα την προστατέψεις. Εύκολα, γρήγορα και πάνω απ’ όλα βιολογικά.\nΑν τη φυτέψεις σε γλάστρα ή ζαρντινιέρα θα χρειαστείς χώμα για φυτά εξωτερικού χώρου, λίγο κομπόστ, περλίτη και φυσικά ελαφρόπετρα ή χαλίκι για τη βάση. Στην αρχή ποτίζεις 1-2 φορές την εβδομάδα αλλά μόλις το φυτό εγκατασταθεί καλά στο χώρο του μπορείς να το κάνεις μια φορά στις 10 μέρες. Λίπανση δε θα χρειαστεί, ειδικά στα πρώτα στάδια της φύτεψης της. Μετά από κανένα μήνα, ρίξε λίγο υγρό ισορροπημένο λίπασμα του τύπου 15-15-15 και δε θα σταματήσει να βγάζει καινούρια άνθη. Δε χρειάζεται να σου πω ότι αυτά που έχουν κάνει τον κύκλο τους τα κόβεις έτσι ώστε να σπρώξεις τη βερβένα σου να βγάλει νέα. Κόψε το άνθος μαζί με λίγο κομμάτι βλαστού για να την κάνεις πιο μαζεμένη (compact) και να την ανανεώνεις και ταυτόχρονα.\nΠολλαπλασιάζεται με σπόρο (χειμώνα και αρχές άνοιξης) ή με μοσχεύματα (άνοιξη και καλοκαίρι). Ένα φακελάκι με σπόρους έχει από 0,8-1€ ενώ μια γλάστρα με έτοιμο φυτό γύρω στα 3€. Η βερβένα δεν είναι ιδιαίτερα γνωστή αλλά είναι εντυπωσιακή. Δώσε της ευκαιρία να στο αποδείξει με τη μεγάλης διάρκεια ανθοφορία της. Τα φυτώρια σε περιμένουν.\n« PREVIOUS *Θερινά Μπαλκόνια*NEXT » Οι Μαθητές Φτύνουν τις Πανελλήνιες


Με σπορ σχεδίαση το ηλεκτρικό της Mazda (vid) - Πρεμιέρα στις 23 Οκτωβρίου για το πρώτο ηλεκτρικό αυτοκίνητο της ιαπωνικής μάρκας - gocar.gr - GoForward\nΠρεμιέρα στις 23 Οκτωβρίου για το πρώτο ηλεκτρικό αυτοκίνητο της ιαπωνικής μάρκας\nΠιστό στη σχεδιαστική φιλοσοφία Kodo είναι και το πρώτο ηλεκτρικό αυτοκίνητο της Mazda. Έτοιμο να κάνει πρεμιέρα στις 23 Οκτωβρίου στο σαλόνι του Τόκιο, το EV της ιαπωνικής μάρκας διαθέτει coupe σιλουέτα, όπως φαίνεται και από το πρόσφατο teaser video.\nΣτο δελτίο Τύπου χαρακτηρίζεται ως «φιλικό» το εμπρός μέρος του ηλεκτρικού αυτοκινήτου, ενώ ιδιαίτερες στο πώς ανοίγουν είναι οι πόρτες. Το ηλεκτρικό Mazda δεν βασίζεται στο 3 ή στο CX-30, αλλά είναι «εντελώς νέο» αμάξωμα, πιθανώς compact μεγέθους. Η εμπορική του πορεία θα αρχίσει το 2020, ενώ το 2021 θα ακολουθήσει ένα plug-in hybrid αυτοκίνητο.\nΟΔΗΓΟΥΜΕ ΣΤΗΝ ΙΣΠΑΝΙΑ ΤΟ ΝΕΟ SUV ΤΗΣ MAZDA, TO CX-30\n1 Ιουνίου 2020 11:00


Υδάτινο Κέντρο Obermain Therme, Staffelstein: Ενοικιαζόμενα για διακοπές | HomeAway\nΥδάτινο Κέντρο Obermain Therme: Βρείτε τις καλύτερες επιλογές τουριστική κατοικίας για τις διακοπές σας.\nΔιαμέρισμα για 2-5 άτομα, με εκπληκτική θέα στην Steigerwald\nΜείνετε και κοιμηθείτε ακριβώς στον ποταμό Μάιν στις πύλες της Παγκόσμιας Κληρονομιάς Bamberg\nΚαλώς ήλθατε στο σπίτι ευγενών διακοπών\nΚομψό διαμέρισμα στο ιστορικό κτίριο, Hassberge φυσικό πάρκο\nΦωτεινό, φιλικό διαμέρισμα 90μ² για 4 pers. - ειδυλλιακή τοποθεσία στο Hassberge\nΤο διαμέρισμα του Aichinger - απολαύστε Φραγκονική φιλοξενία\nΔιαμέρισμα Ι - Μπάμπεργκ\nνέο διαμέρισμα στο Φραγκονίας ξύλο κατά το ήμισυ ιδιοκτησία - στις πύλες της Μπάμπεργκ\nΥδάτινο Κέντρο Obermain Therme, Staffelstein: Πού να μείνετε;\nΥδάτινο Κέντρο Obermain Therme: Στις καταχωρίσεις των καταλυμάτων μας για το 2019, θα βρείτε 106 διαφορετικά εξοχικά σπίτια. Από 12 Οικίες έως 89 Διαμερίσματα, επιλέξτε το ιδανικό κατάλυμα για τις διακοπές σας ή για ένα σαββατοκύριακο. Με τη HomeAway θα νιώθετε όπως στο σπίτι σας.\nΜπορώ να νοικιάσω Οικίες σε Υδάτινο Κέντρο Obermain Therme;\nΝαι, φυσικά. Η HomeAway προσφέρει 12 Οικίες σε Υδάτινο Κέντρο Obermain Therme. Άλλοι δημοφιλείς τύποι ενοικιαζόμενων καταλυμάτων σε Υδάτινο Κέντρο Obermain Therme περιλαμβάνουν:\nΜπορώ να βρω κατάλυμα διακοπών σε αυτόν τον προορισμό (Υδάτινο Κέντρο Obermain Therme) με την επιλογή: πισίνα;\nΝαι, μπορείτε να διαλέξετε το κατάλυμα διακοπών που προτιμάτε με αυτήν την επιλογή (πισίνα) ανάμεσα στα 8 τουριστικά καταλύματά μας σε Υδάτινο Κέντρο Obermain Therme. Χρησιμοποιήστε τη μπάρα αναζήτησής μας για να αποκτήσετε πρόσβαση στα διαθέσιμα self catering καταλύματα.\nΜπορώ να κλείσω ένα κατάλυμα για διακοπές απευθείας online ή αμέσως κοντά σε Υδάτινο Κέντρο Obermain Therme;\nΝαι, η HomeAway προσφέρει μια επιλογή 106 διαθέσιμων τουριστικών καταλυμάτων για απευθείας κράτηση online και 41 για άμεση κράτηση κοντά σε Υδάτινο Κέντρο Obermain Therme. Μην περιμένετε, ρίξτε μια ματιά στα self-catering καταλύματά μας μέσω της μπάρας αναζήτησής μας και ετοιμαστείτε για το επόμενό σας ταξίδι σε Υδάτινο Κέντρο Obermain Therme!


Περιγραφές ζωγραφικής ⇒ 🎨Monet Claude ⇒ Haystack – Claude Monet\nΈντονα πειράματα με το φως – αυτό είναι το κύριο εκφραστικό εργαλείο που χρησιμοποιεί ο Claude Monet στα έργα του. Η μεταβλητότητα των σκιών και το παιχνίδι του φωτός προσελκύουν πάντα έναν καλλιτέχνη που προσπάθησε να πιάσει και να συλλάβει αυτήν την ομορφιά στους πίνακές του. Ο Claude Monet είναι ο συγγραφέας πολλών από τον ίδιο τύπο τοπίων, αλλά ζωγραφίζεται σε διαφορετικές ώρες της ημέρας, σε διαφορετικούς καιρούς, σε διαφορετικές εποχές του έτους.\nΤο 1885, στην πόλη Giverny, ζωγραφίζει μια εικόνα που ονομάζει “Haystack in Giverny”. Εκεί, ο Claude Monet γράφει επίσης πολλούς άλλους υπέροχους πίνακες που του έφεραν φήμη και αναγνώριση.\nΣτην εικόνα, η συνηθισμένη καθημερινή αγροτική εικόνα της γαλλικής καρδιάς εμφανίζεται μπροστά στα μάτια του θεατή. Με την πρώτη ματιά, η εικόνα δεν απεικονίζει κάτι ιδιαίτερο και είναι δύσκολο να καταλάβουμε τι προσέλκυσε τον καλλιτέχνη εδώ και γιατί αυτός ο καμβάς θεωρείται ένα από τα καλύτερα έργα του μεγάλου Γάλλου ιμπρεσιονιστή.\nΟριζόντια, η εικόνα μπορεί να χωριστεί σε διάφορα σχέδια: το σκούρο πράσινο σκιασμένο γρασίδι στο προσκήνιο είναι, όπως ήταν, το πλαίσιο, ο σημασιολογικός περιορισμός του καμβά. Ο ίδιος πρωταγωνιστής απεικονίζει τον κύριο χαρακτήρα της εικόνας, που τραβά το βλέμμα του θεατή – ένα μεγάλο, ανώμαλο άχυρο. Η εσκεμμένη μη ιδεολογία του ενισχύει μόνο τον ρεαλισμό της εικόνας.\nΤο φόντο της ζωγραφικής “Haystack in Giverny” είναι μια φωτεινή περιοχή, πλημμυρισμένη από το φως του ήλιου, το γρασίδι από σκούρο πράσινο γίνεται έντονο πράσινο, με κίτρινη απόχρωση. Ο καλλιτέχνης απεικονίζει σαφώς τα όρια του φωτός και της σκιάς. Το έβαλε λίγο υπό γωνία, το οποίο προσθέτει λίγο δυναμική στην εικόνα.\nΤο τρίτο σχέδιο της εικόνας είναι μια σειρά από δέντρα που είναι τόσο διαφανή και χωρίς βάρος ώστε ολόκληρο το τοπίο που απεικονίζεται από τον Claude Monet γίνεται το ίδιο.\nΠεριγραφή και σημασία του πίνακα Haystack – Claude Monet.\nΓιορτή της Αφροδίτης (Βακανάλια των Βρεφών) – Titian Vecellio »


Ολυμπιακός: Ενδιαφέρον από Τότεναμ για Αφελάι - Onsports.gr\nOnsports Team\t02 Απριλίου 2015, 18:40\nSUPER LEAGUE / Τότεναμ\nΣύμφωνα με τα όσα αναφέρουν τα Μέσα της Αγγλίας, η Τότεναμ ενδιαφέρεται για την απόκτηση του Ιμπραΐμ Αφελάι.\nΕλεύθερος μένει το προσεχές καλοκαίρι ο Ιμπραΐμ Αφελάι όταν τελειώνει ο δανεισμός του στον Ολυμπιακό, αλλά και το συμβόλαιό του με την Μπαρτσελόνα. Όπως είναι φυσικό, η συγκεκριμένη συγκυρία φέρνει αρκετούς συλλόγους μπροστά του καθώς ενδιαφέρονται για την απόκτησή του.\nΣύμφωνα με τα όσα αναφέρουν τα Μέσα της Αγγλίας, μία από τις ομάδες που βλέπει με καλό μάτι την προοπτική της απόκτησης του Ολλανδού διεθνούς είναι και η Τότεναμ. Ο Αφελάι θεωρείται μία καλή λύση και με συμφέρουσα τιμή από τους «πετεινούς» και για αυτό είναι στο στόχαστρο του συλλόγου.\nΣε ό,τι αφορά τον Ολυμπιακό, οι άνθρωποι της ομάδας σίγουρα περίμεναν περισσότερα από τον παίκτη και σε συνδυασμό με την ακριβή τιμή του συμβολαίου του δεν αποκλείεται να αποχωρήσει χωρίς να γίνει προσπάθεια για την παραμονή του στον Πειραιά.


Ένας μπαμπάς μπορεί να κάνει τα πάντα για την κόρη του! Ιδού οι αποδείξεις (εικόνες) - Mothersblog.gr\nΈνας μπαμπάς μπορεί να κάνει τα πάντα για την κόρη του! Ιδού οι αποδείξεις (εικόνες)\n11 Δεκ 2014\tΜΠΑΜΠΑΣ\nΗ μικρή του έχει μεγάλη καψούρα ενώ εκείνος δεν μπορεί να ξεκολλήσει από πάνω της, καθώς τα χάδια που του κάνει και τα φιλιά που του δίνει, τον κάνουν...αλοιφή!\nΌσες έχουμε κόρες το έχουμε δει αυτό να συμβαίνει μέσα στο σπίτι μας ουκ ολίγες φορές. Μία γυναίκα εξάλλου από τη φύση της έχει τον τρόπο να κάνει τον άνδρα να τρέχει από πίσω της και να κάνει ό,τι του ζητήσει!! "Αυτή θα σε βάλει να ξυρίσει και το μουστάκι σου", είχε ειπωθεί σε ελληνική ταινία. Κι από ότι φαίνεται αυτή η ατάκα ισχύει στο 100%.\nΤι θα μπορούσαν να κάνουν οι κόρες στους μπαμπάδες που τις έχουν τόση αδυναμία; Δείτε τις παρακάτω φωτογραφίες και θα καταλάβετε! Τα λόγια είναι περιττά όταν οι εικόνες μιλούν από μόνες τους. Αυτή η σχέση τρίτο δε χωρά!\nΜΠΑΜΠΑΣ ΚΑΝΕΙ ΤΑ ΠΑΝΤΑ ΓΙΑ ΤΗΝ ΚΟΡΗ ΤΟΥ


Επίθεση Τσίπρα στην κυβέρνηση εφ’ όλης της ύλης | Η Εφημερίδα των Συντακτών\nΝέα, σκληρή επίθεση κατά της κυβέρνησης για τη συνολική διαχείριση της πανδημίας εξαπέλυσε ο πρόεδρος του ΣΥΡΙΖΑ-Π.Σ. Αλέξης Τσίπρας. Με αφορμή την άνοδο των κρουσμάτων, επιτέθηκε στον πρωθυπουργό τονίζοντας ότι «πανηγύρισε το τέλος της πανδημίας και μας διαβεβαίωνε ότι διανύουμε το τελευταίο μίλι για την ελευθερία, [ενώ] η αλήθεια είναι ότι μπαίνουμε πάλι στη λεωφόρο της αγωνίας».\nΚάνοντας μια αναδρομή σε όσα δεν έκανε η κυβέρνηση για την αντιμετώπιση του προβλήματος, υπενθύμισε τα όσα έκανε, περιγράφοντάς τα με τα πιο μελανά χρώματα. «Αντί να πείσουν τους πολίτες για τον εμβολιασμό, έστελναν διαρκώς αντιφατικά μηνύματα με την παιδαριώδη διαχείριση για τη χορήγηση του εμβολίου της AstraZeneca αλλά και τη χυδαία σύνδεση του εμβολίου με το χαρτζιλίκι των 150 ευρώ για τους νέους», σημείωσε μεταξύ άλλων και ακολούθως χαρακτήρισε «πολύ λίγο» τον πρωθυπουργό «για να διαχειριστεί μια τόσο σοβαρή υγειονομική κρίση».\nΣημείωσε επίσης πως «είναι ο πρωθυπουργός που διχάζει την κοινωνία, τη στιγμή που ο τόπος χρειάζεται ενότητα» και κατέληξε απευθύνοντας μήνυμα προς τους πολίτες: «Κάνω λοιπόν έκκληση στους πολίτες να απορρίψουν τον διχασμό. Να εμβολιαστούν και να φοράνε μάσκες. Γνωρίζω ότι πολλοί διατηρούν ακόμα επιφυλάξεις για τα εμβόλια. Αλλά η απειλή της πανδημίας χτυπά και πάλι την πόρτα μας, την πόρτα των γονιών και των παιδιών μας. Και πρέπει όλοι μαζί να ορθώσουμε τείχος απέναντί της».\nΕκ μέρους της κυβέρνησης αντέδρασε η Αριστοτελία Πελώνη. «Καλωσορίζουμε την όψιμη προτροπή του στους πολίτες να εμβολιαστούν», σημείωσε η κυβερνητική εκπρόσωπος αφήνοντας ωστόσο αιχμή και για τον Παύλο Πολάκη: «Παρότι την ίδια στιγμή ηγετικά στελέχη του κόμματός του ρίχνουν νερό στον μύλο του αντιεμβολιαστικού κινήματος». Αμεση ήταν η ανταπάντηση από τον εκπρόσωπο Τύπου του ΣΥΡΙΖΑ Νάσο Ηλιόπουλο:\n«Η κυρία Πελώνη φαίνεται ότι ήδη ετοιμάζεται για διακοπές και δεν διαβάζει καν τις ανακοινώσεις της αντιπολίτευσης. Περιμένουμε να μας εξηγήσει πώς η νέα έκρηξη της πανδημίας συμβαδίζει με το κλείσιμο νοσοκομείων και κλινικών. Περιμένουμε μισή κουβέντα αυτοκριτικής για την αποτυχία της κυβέρνησης στο θέμα του εμβολιασμού. Αλλά ίσως να περιμένουμε πολλά. Εδώ έχουμε να κάνουμε με μια κυβέρνηση που είναι ειλικρινής μόνο όταν χρησιμοποιεί “πακιστανικά” κινητά για να κάνει μικρές και μεγάλες εξυπηρετήσεις».


Γυναικείο πορτοφόλι PU με geometric σχέδιο και φερμουάρ. Σε μεγάλο μέγεθος, ορθογώνιο σχήμα. Εσωτερική θέση για χαρτονομίσματα, θέσεις για πιστωτικές κάρτες και έγγραφα. Εσωτερική θέση για κέρματα που κλείνει με φερμουάρ. ΙΒΟΥΑΡ\nΛαιμός μονόχρωμος με fringes ΚΙΤΡΙΝΟ\nCLUTCH TWO TONES STYLE ΑΣΗΜΙ


HOTEL KAISER, ΒΕΡΟΛΊΝΟ\nKaiserdamm 6, Βερολίνο, Γερμανία\nΤο Hotel Kaiser είναι ένα κατάλυμα 3-αστέρων που βρίσκεται περίπου 9 χλμ μακριά από Alexanderplatz. Το ξενοδοχείο έχει 6 ορόφους και ανακαινίστηκε το 2003.\nΤο ξενοδοχείο βρίσκεται στην κεντρική τοποθεσία πολύ κοντά στο σταθμό του μετρό Σταθμός Υπόγειου Σιδηρόδρομου Sophie-Charlotte-Platz. Οι επισκέπτες μπορούν να φτάσουν στο κέντρο του Βερολίνου που είναι 9 χλμ μακριά.\nΤο Hotel Kaiser παρέχει 34 δωμάτια εξοπλισμένα με τηλεόραση, προσωπικό υπολογιστή, σίδερο και σιδερώστρα, ντουλάπα και καναπέ για μια ευχάριστη διαμονή στο Βερολίνο. Όλα τα δωμάτια έχουν δάπεδο με χαλί και μοντέρνα επίπλωση.\nΚαθημερινά σερβίρεται υγιεινό πρωινό με μπουφέ.\nΥπάρχει εύκολη πρόσβαση από το Hotel Kaiser στο σταθμό του αστικού τρένου Messe Nord/ICC. Το αεροδρόμιο Berlin-Tegel / Otto Lilienthal απέχει 15 λεπτά οδικώς από το ξενοδοχείο.\nΤο κατάλυμα προσφέρει παροχές τηλεδιάσκεψης και φωτοτυπικό για επαγγελματικές ανάγκες.


Επιστρέφει η Μπράντφορντ | Bookenemy - Fontas Tsounis\nΑΝΑΝΕΩΣΗ ΤΡΙΤΗ 24/4 12.20μμ: – Εκτιμήσεις Ξενοφώντα – Γρ. Σαρελάκος – Αποδόσεις – Προϊστορίες (Γαλλία) – Τζίροι – Προτεινόμενα sites – Αγώνες στην TV\nΕπιστρέφει η Μπράντφορντ\n Γρηγόρης Σαρελάκος Δευτέρα, 02.Ιανουαρίου 2017, 02:40\nΓεια χαρά! Ευχές δώσαμε στην προηγούμενη μας στήλη! Επομένως, περνάμε απευθείας στο..παρασύνθημα. Σήμερα διεξάγεται τρίτος γύρος στην Αγγλία, μετά την Boxing Day και Παραμονή της Πρωτοχρονιάς. Όσον αφορά την Πρέμιερ Λίγκ η Τσέλσι εξακολουθεί να είναι μόνη πρώτη, αλλά η Λίβερπουλ την καταδιώκει. Στην 19η αγωνιστική, ξεχωρίζει η αναμέτρηση των "μπλε", απέναντι στην Τότεναμ του Μαουρίτσιο Ποκετίνο. Οι "πετεινοί" επικράτησαν χθες της Γουότφορντ, εκτός έδρας.\nΣημείο της ημέρας είναι το διπλό της Μπράντφορντ από την League 1. Τα "πουλερικά" συμπλήρωσαν τέσσερις συνεχόμενες ισοπαλίες. Τελευταία ήταν κόντρα στην Μπέρι. Σταθερά βρίσκονται στην πρώτη εξάδα και στόχο έχουν τα πλέι-οφ. Βάση απόδοσης τον τελευταίο μήνα, δύσκολα θα επέλεγε κάποιος να παίξει Μπράντφορντ. Μελετώντας προσεχτικά τον αγώνα με τη Νορθάμπτον, διαπίστωσα την εξαιρετική παράδοση που έχουν οι φιλοξενούμενοι. Στα εφτά πιο πρόσφατα μεταξύ τους, μετρούν έξι νίκες και μία ισοπαλία. Η Νορθάμπτον εδώ και καιρό προσπαθεί να βελτιώσει την αμυντική της λειτουργία. Γενικώς, είναι αλλοπρόσαλλη ομάδα. Πιστεύω αξίζει το 2,20 που δίνει η ελληνική εταιρεία…\nΑπό την League 2, εξετάζω δύο πιθανούς άσους. Πρόκειται για τις κόλτσεστερ και Γουίκομ. Θεωρητικά πάντα, δεν δύναται να αντιμετωπίσουν σοβαρά προβλήματα, απέναντι σε "υποδιέστερους" αντιπάλους. Ο ένας παίζει με τον προτελευταίο της βαθμολογίας (Τσέλτεναμ) και ο άλλος με την τελευταία Νιούπορτ. Η κόλτσεστερ είναι σε καλό φεγγάρι. Προέρχεται από μεγάλο διπλό στην έδρα της Στίβενεϊτζ. Τρέχει σερί τριών σερί επιτυχιών και 5/6 συνολικά. Η Τσέλτεναμ βυθίζεται όλο και περισσότερο. Για την Γουίκομ, έχουμε ξαναπεί. Δεν απομακρύνεται από τις πρώτες θέσεις. Σκαλί σκαλί ανεβαίνει. Αντίθετα η Νιούπορτ είναι ότι και η Τσέλτεναμ. Πολλά τα προβλήματα, χρειάζεται άμεσα ενίσχυση σε όλους τους τομείς. Οι αποδόσεις κυμαίνονται σε φυσιολογικά επίπεδα, οπότε μπορεί να ασχοληθεί κανείς…(1,87 , 1,70)\nΟλοκληρώνοντας, στην Τσάμπιονσιπ, η Μπρίστολ Σίτι, υποδέχεται την ομάδα της Ρέντινγκ. Εύκολα ή δύσκολα θα βρουν τον δρόμο προς τα δίχτυα. Οι γηπεδούχοι είναι δυνατοί στην έδρα τους και σκοράρουν. Η Ρέντινγκ "κυνηγάει" τις Νιούκαστλ και Μπραϊτον στις πρώτη δυάδα. Πιο ξεκούραστη από τους γηπεδούχους, καθώς δεν τελείωσε ποτέ η αναμέτρηση με την Φούλαμ, λόγω ομίχλης. Αρχικά, 1-1 και όπου φτάσουμε…\nΠροτάσεις: Μπράντφορντ (2) / Γουίκομ (1) / κόλτσεστερ (1) / Μπρίστολ Σίτι (G/G)\n“Καίγεται” η Μόρκαμ\n00:11 24.Απριλίου 2018\nΚαλημέρα! Απόψε, πέρα από το παιχνίδι της Λίβερπουλ με την Ρόμα για τα ημιτελικά του Τσάμπιονς Λιγκ, διεξάγονται και παιχνίδια από τις μικρές κατηγορίες της Αγγλίας. Στην League 2, η\n“Ανάσα” ο ΠΑΣ\n05:12 22.Απριλίου 2018\nΕπειδή δεν προλαβαίνω να ανεβάσω σήμερα κείμενο, δίνω μία δυάδα,\nΚίνητρο και ΓΚΟΛ\n02:39 21.Απριλίου 2018\nΚαλημέρα! Περνάει χθες η ισοπαλία της Νάντ, κερδίζει εύκολα η\nΠερνάει η Σπάρτα Πράγας\n14:13 20.Απριλίου 2018\nΚαλημέρα και καλό Σαβ/Κύριακο να έχουμε! Πλέον στο πρόγραμμα του\n14:34 17.Απριλίου 2018\nΚαλησπέρα! Το τριήμερο που θα διανύσουμε, έχουμε εμβόλιμες αγωνιστικές σε


ΔΟΚΙΜΗ: Porsche 718 Boxster - Μια «μικρή» 4κύλινδρη Porsche που δεν αναπολεί το 6κύλινδρο πληθωρικό παρελθόν - gocar.gr - GoForward\nΓιάννης Τσιγκρήςστις 08.08.2016\nβασική έκδοση από 70.700 €\nδοκιμάζουμε την έκδοση 2.0 PDK - 0 €\nH 4η γενιά Boxster (718 Boxster για την ακρίβεια), παραμένει θεσμός στα roadster και ο δίλιτρος κινητήρας σηματοδοτεί τη γενιά του downsizing.\nΑκούς 718 και το μυαλό ταξιδεύει μερικά χρόνια πίσω. Αρκετά για την ακρίβεια και συγκεκριμένα στα βάθη της δεκαετίας του ΄50, τότε που η Porsche έκανε το μπαμ ρίχνοντας στα τότε σιρκουί ένα open-cockpit racing car, ως εξέλιξη της 550. Η θρυλική 718 ουσιαστικά ήρθε και καταξιώθηκε στους αγώνες κάνοντας το ντεμπούτο της στο LeMans το 1957 και αργότερα διακρίθηκε και στο Nurburgring. Βασιζόταν αρχικά σε έναν 4κύλινδρο επίπεδο κινητήρα 1,5 λίτρων που ήταν τοποθετημένος στο κέντρο, ενώ η απόδοσή του ξεκίνησε από τους 142 ίππους και έφτασε αργότερα, όταν και μεταπήδησε στα 1,6 λίτρα, τους 160. Το βάρος της ήταν μόλις 570 κιλά, δηλαδή σχεδόν το 1/3 των σημερινών απογόνων φωτογραφίζοντας την baby Porsche όπως χαρακτηρίστηκε 20 χρόνια πριν η Boxster, ως συνέχεια της ένδοξης εποχής. Εκτός από συνέχεια όμως ήταν και μια προσιτή είσοδος στην οικογένεια της Porsche. Με κωδικό 986 η 1η γενιά, 987 η 2η και 981 η 3η , έφτασε η εποχή φόρος τιμής για την 4η που δοκιμάζουμε σήμερα, με κωδικό 718. Η νέα Boxster λοιπόν (αλλά και η coupe αδερφή της Cayman) γράφει στην ούγια τον αριθμό της για να μην μπερδεύεται κανείς σε ποια γενιά ανήκει. Στη γενιά δηλαδή του downsizing!\nΓια τους ιστορικά καταρτισμένους λοιπόν έχει ξανασυμβεί, όμως διαχρονικά η επιτυχία της Porsche βασίστηκε στο στροφάρισμα των ατμοσφαιρικών 6κύλινδρων επίπεδων κινητήρων με πλούσια χωρητικότητα. Σαφώς υπήρξαν και οι turbo εκδόσεις που απογείωναν τις επιδόσεις και έβαζαν τις κατασκευές του Τσουφενχάουζεν βαθιά στο club των supercars, όμως κουβέντα δεν γινόταν για κάτι μικρότερο και πιο γήινο από πλευράς χωρητικότητας. Μέχρι που προέκυψαν οι ρύποι και η μόδα του downsizing, που πρακτικά ωφελεί τις επιδόσεις και το περιβαλλοντικό αποτύπωμα που αφήνει ο κάθε κατασκευαστής στον δύσμοιρο πλανήτη Γη. Απούσα για καιρό η Porsche από αυτή τη λογική, δεν θα αργούσε να την υιοθετήσει αν ήθελε να παραμείνει ανταγωνιστική και ήρθε να υλοποιήσει πρεμιέρα στην νέα τάξη πραγμάτων με την 718 Boxster που έχουμε στα χέρια μας. Ο νέος κινητήρας παραμένει επίπεδος, κόβει 2 κυλίνδρους και σεβαστή χωρητικότητα ώστε να κερδίσει την ταμπέλα του πρώτου 4κύλινδρου στη σύγχρονη ιστορία της Porsche.\nΜόλις 1.988 κ.εκ., η δίλιτρη Boxster διατηρεί το πλούσιο βιογραφικό τεχνολογίας που συναντά κάνεις στα τεχνικά χαρακτηριστικά της. Φυσικά άμεσος ψεκασμός και turbo για να ανεβάσει την απόδοση στα επιθυμητά για Porsche δεδομένα, VarioCum Plus με μεταβλητό χρονισμό εκκεντροφόρων και βυθίσματος βαλβίδων εισαγωγής και εξαγωγής για να εξασφαλίσει την μηχανολογική μαεστρία και ανάλογο software στον προγραμματισμό του εγκεφάλου για να διαχειρίζεται αριστοτεχνικά το κονσέρτο της απόδοσης. Το αποτέλεσμα είναι εντυπωσιακό με την ιπποδύναμη να σημαδεύει τους 300 στις 6.500 σ.α.λ., άσχετα αν στροφάρει σαν ατμοσφαιρικός χίλιες παραπάνω, πριν μπει στα κόκκινα. Στο ίδιο φάσμα και η ροπή με τα 380 Nm να είναι διαθέσιμα μόλις από τις 1.950 έως τις 4.500 σ.α.λ.. Σε αυτό το σημείο ο απελθόν ατμοσφαιρικός εξακύλινδρος των 2,7 λίτρων μπορεί να έδειχνε ζωηρότερος στην έναρξη των στροφών του ανηφορίζοντας από το ρελαντί, ο νεότερος όμως εμφανίζεται σαφώς πιο γυμνασμένος υπερτερώντας κατά 35 ίππους και 100 Nm ροπής.\nΗ προικισμένη 718 Boxster της δοκιμής εξακολουθεί και εντυπωσιάζει με τη λίστα του εξοπλισμού (standard και προαιρετικού) που διαθέτει κάτι που εκτός από το αισθητικό κομμάτι αναβαθμίζει τις ανέσεις και το σπορ ταπεραμέντο του διθέσιου κεντρομήχανου roadster. Όπως το διπλού συμπλέκτη κιβώτιο PDK, η ενεργή ανάρτηση PASM, το μηχανικό μπλοκέ, οι ενεργές βάσεις κινητήρα μέρος του Sport Chrono Package που από μόνο του περιλαμβάνει μια σειρά από σπορ παροχές. Για παράδειγμα η δυνατότητα παραμετροποίησης των προγραμμάτων απόδοσης εκτός των Normal και Sport τώρα διαθέτει επιπλέον τα Sport+ και individual (για ατομικές ρυθμίσεις), τα οποία επιλέγει ο οδηγός από έναν διακριτικό περιστροφικό διακόπτη που φωλιάζει κάτω από το δεξί μπράτσο του τιμονιού. Στο κέντρο του εν λόγω διακόπτη πατάς το μπουτόν και ξεκινά η αντίστροφη μέτρηση 20 sec με ονοματεπώνυμο SPORT Response, που στην ουσία διατηρεί την πίεση υπερπλήρωσης στα 1,4 bar και εξασφαλίζει top απόκριση στο άσε - πάτα.\nΦυσικά Launch Control για ιδανικές εκκινήσεις, γυρολόγιο πίστας και επιθετικότερες αλλαγές για το PDK στο όριο των στροφών τόσο στο ανέβα όσο και στο κατέβα, αποτελούν ρεπερτόριο του πακέτου υπηρεσιών Sport Chrono. Στο αισθητικό κομμάτι η 718 καταφέρνει παραδοσιακά να αιχμαλωτίσει το βλέμμα όπως και οι προγενέστερες Boxster. Δείχνει όμοια σε στιλ όμως κάθε πάνελ του αμαξώματος είναι αλλαγμένο διατηρώντας τη σέξι γραμμή στο δυναμικό της κορμί. Κερδίζει βέβαια σε αρρενωπό χαρακτήρα με τονισμένους αεραγωγούς και πρωταγωνιστεί η τετράδα των LED στα σπλάχνα των φωτιστικών σωμάτων, αλλά και τα τρισδιάστατα ίδιας τεχνολογίας πίσω. Στο εσωτερικό επικρατεί ποιοτική αρτιότητα και σπορ σεμνότητα με την σχεδίαση να μην κραυγάζει εντυπωσιακές αλλαγές εκτός των κυκλικών αεραγωγών.\nΣτη διθέσια καμπίνα συναντάς όμως το αναβαθμισμένο PCM που προσφέρει εφαρμογές Google Earth και Street View, ενώ τα κλασσικά για Porsche όργανα συνδυάζουν τις αναλογικές με ψηφιακές πληροφορίες και ένα αναβαθμισμένο σύστημα πολυμέσων.\nΉχος με χαρακτήρα, απόδοση με ψυχή\nΟ ήχος φανερώνει τον boxer και το σύστημα εξαγωγής προσομοιώνει την 6κύλινδρη μελωδία παρά την 4κύλινδρη πραγματικότητα. Με το mode στο Sport αποκτά περισσότερη αγριάδα και ένταση, ενώ προσαρμόζεται ανάλογα η απόκριση τιμονιού/κινητήρα και στο Sport+ σφίγγει σε set up πίστας. Μέσα στην αθηναϊκή άσφαλτο οι έξτρα 20ρηδες με P Zero 235/35 εμπρός και 265/35 πίσω κάνουν την 718 ευέλικτη και παιχνιδιάρα. Στον αγριεμένο τάπητα της παραλιακής όμως προς Σούνιο, διατηρεί μόνο τον χαρακτηρισμό ευέλικτη.\nΑν θέλεις να σπάσεις την πρόσφυση πρέπει να έρχεσαι με ασύλληπτα χιλιόμετρα και τότε μπορείς να σπάσεις και τα μούτρα σου στον ελάχιστο χώρο που απομένει για διόρθωση. Γενικά δεν νιώθει ευχάριστα, αντιδρά σπασμωδικά και στο μεταδίδει όταν προκαλείς την τύχη σου με απενεργοποιημένα ηλεκτρονικά. Μπορεί να είναι απόλυτα ζυγισμένη για παιχνίδι, όμως σε καλό οδόστρωμα μετουσιώνει τις σπορ προδιαγραφές της σε ταχύτατα περάσματα που μόνο όταν περάσει το βλέμμα σου από το κοντέρ αντιλαμβάνεσαι! Η θέση οδήγησης είναι σεμιναριακή με τα καθίσματα χωρίς να το δηλώνουν οπτικά να προσφέρουν πλευρική στήριξη συνδυασμένη με άνεση και το τιμόνι είναι συνδεδεμένο με την σκέψη σου.\nΠροτιμά να την οδηγείς με γραμμές και σε αποζημιώνει με απόλυτο έλεγχο και στιβαρότητα που προκύπτει από το πλαίσιο και μια δραστήρια συμπεριφοράς ανάρτηση, που αποτυπώνει το ανάγλυφο με πιστότητα. Οι 4πίστονες δαγκάνες με δίσκους 330mm εμπρός και οι 2πίστονες με δίσκους 299mm πίσω, διαχειρίζονται άριστα επιδόσεις της τάξεως του 0-100 km/h σε 4,7’’ και των 275 km/h τελικής ταχύτητας. Με το βάρος κάτω από 1.400 κιλά η διθέσια roadster πρόταση της Porsche δημιουργεί εκρηκτικές προϋποθέσεις αναζητώντας επιδόσεις και σπορ συμπεριφορά, ακόμα και στην δίλιτρη εποχή της. Μην περιμένεις να πέσεις όμως κάτω από τα 10 lt/100 km και αν το καταφέρεις τότε θα σε περνάει κόσμος και ντουνιάς. Συνηθέστερη κατανάλωση είναι κοντά στα 12 lt/100 km, ενώ αν κυκλοφορείς με τεντωμένο πόδι και αγριεμένη διάθεση ετοιμάσου για 20αρια +.\nΣυνολικά είναι το αυτοκίνητο που σε βάζει στο τρυπάκι να μπεις και να εξαφανιστείς, από την ανατολή του ηλίου μέχρι το βαθύ ηλιοβασίλεμα, όχι απαραίτητα της ίδιας μέρας. Όσο ακλόνητη και διαπεραστική είναι στο να εξαφανίζει τάχιστα τις ευθείες τόσο ταλαντούχα και αχόρταγη νιώθει για στριφογυριστές ορεινές και παραθαλάσσιες κορδέλες δρόμου.\nΔυο πράγματα είναι δεσμευτικά με την 718 Boxster της δοκιμής. Ο χρόνος και τα χιλιόμετρα και όποιο από τα δυο έρθει πρώτο, χτυπάει αυτομάτως και το καμπανάκι επιστροφής στην βάση της. Με όριο τα 500 km περισσεύουν παραπάνω από 100 για να πάρουν γεύση και οι υπόλοιποι της ομάδας από το πρωί της επόμενης μέρας που σηματοδοτεί την αποχώρηση από τον οπλοβαστό του Gocar. Απολαμβάνοντας την καλοκαιρινή νύχτα με κατεβασμένη την οροφή, επιβεβαιώνεις για ακόμα μια φορά το προνόμιο των δημιουργιών προέλευσης Τσουφενχάουζεν. Όσο εύστοχες είναι στην σπορ αποστολή τους, τόσο φιλικές και υπάκουες προς τον χρήστη παραμένουν στην καθημερινή ανθρώπινη βόλτα. Η νέα Boxster έγινε 2λιτρη και ποιο γήινη, δεν απογειώθηκε σε τιμή, αλλά σε προθέσεις και δυνατότητες. Παραμένει φυσικά Porsche και στο θυμίζει με κάθε ευκαιρία.\nΜια κεντρομήχανη σπονδή στην οδήγηση που σερβίρεται με ανοιχτό ουρανό, διθέσια λογική και αφηνιασμένη διάθεση. Το ζουμί βέβαια, κρύβεται στον τετρακύλινδρο 2λιτρο μπόξερ με τους 300 ίππους που κάνει πρεμιέρα στην 4η γενιά Boxster με τον αναγνωρίσιμο κωδικό 718. Ένα αργοπορημένο downsizing που περίμενε η Porsche για να βελτιώσει το περιβαλλοντικό της αποτύπωμα και ήρθε απόλυτα πετυχημένα τόσο όσον αφορά την απόδοση όσο και τις σπορ συνήθειες. Η τιμή είναι ανάλογη του προϊόντος και δεν θεωρείται παράλογη, αλλά απογειώνεται ροκανίζοντας την πλούσια λίστα του προαιρετικού εξοπλισμού. Κυριαρχεί στα roadster και όχι τυχαία ανεβάζοντας τον πήχη ψηλότερα από την θεωρούμενη αφρόκρεμα στην κατηγορία.\nCATEGORYPorsche 718 Boxster


«Το ταξίδι των αναμνήσεων» - Ο Σταύρος Κουκάκης παρουσιάζει το νέο του βιβλίο στην Καλαμάτα - Messinia Live\nΤο νέο του βιβλίο «Το ταξίδι των αναμνήσεων» θα παρουσιάσει στην στην Καλαμάτα ο δημοσιογράφος–συγγραφέας και πρόεδρος της ΕΚΑΣΚΕΝΟΠ Σταύρος Κουκάκης. Η παρουσίαση θα πραγματοποιηθεί στο συνεδριακό χώρο Blue center του ξενοδοχείου Elite, την Τετάρτη 29 Δεκεμβρίου στις 7.30 μ.μ.\nΜε την τιμητική παρουσία του Προέδρου της Ελληνικής Ομοσπονδίας Καλαθοσφαίρισης (ΕΟΚ) Βαγγέλη Λιόλιου, του Hall of Famer και Προέδρου του Συνδέσμου Ελλήνων Προπονητών Καλαθοσφαίρισης (ΣΕΠΚ) Παναγιώτη Γιαννάκη και του Προέδρου του Πανελληνίου Συνδέσμου Αθλητικού Τύπου (ΠΣΑΤ) Γιάννη Θεοδωρακόπουλου, θα πραγματοποιηθεί η παρουσίαση του βιβλίου του Σταύρου Κουκάκη\n«Το ταξίδι των αναμνήσεων» στο συνεδριακό χώρο του Blue Center του ξενοδοχείου Elite στην Καλαμάτα την Τετάρτη 29 Δεκεμβρίου (ώρα 19.30)\nΘα τηρηθούν αυστηρά τα Υγειονομικά Πρωτόκολλα ασφαλούς προσέλευσης και παραμονής στον χώρο. Για την είσοδο στο χώρο απαιτείται υποχρεωτική επίδειξη του πιστοποιητικού εμβολιασμού ή του πιστοποιητικού νόσησης.\nRelated Items:«Το ταξίδι των αναμνήσεων», ΕΚΑΣΚΕΝΟΠ, ΝΙΚΟΣ ΧΑΤΖΗΣ, Ντίνος Κουμανάκος, ΠΑΡΟΥΣΙΑΣΗ ΒΙΒΛΙΟΥ, ΣΤΑΥΡΟΣ ΚΟΥΚΑΚΗΣ


Η ΔΟΕ αποφάσισε την αναβολή των Ολυμπιακών Αγώνων | ShootandGoal\nΗ ΔΟΕ αποφάσισε την αναβολή των Ολυμπιακών Αγώνων\nΕξαιτίας των προβλημάτων που έχει δημιουργήσει ο κορονοϊός, η ΔΟΕ δείχνει πως έχει αποφασίσει την αναβολή των Ολυμπιακών Αγώνων! Συγκεκριμένα, οι Ολυμπιακοί Αγώνες ήταν να γίνουν το καλοκαίρι στο Τόκιο.\nΚάτι όμως το οποίο φαίνεται πως δεν θα συμβεί, τουλάχιστον όχι αυτό το καλοκαίρι.\nΌπως αναφέρεται στην ανακοίνωση, οι εμπλεκόμενοι φορείς εξετάζουν όλες τις διαθέσιμες λύσεις, για την όσο το δυνατόν πιο ασφαλή διεξαγωγή των αγώνων, συμπεριλαμβάνοντας σε αυτές και την αναβολή. Οι συζητήσεις θα συνεχιστούν για τις επόμενες τέσσερις εβδομάδες, όταν και θα υπάρξει επίσημη ενημέρωση.\n«Αυτά τα σενάρια αφορούν την τροποποίηση των υφιστάμενων σχεδίων για τους Αγώνες που είναι προγραμματισμένοι για τις 24 Ιουλίου 2020, αλλά και για αλλαγές στην ημερομηνία έναρξης των Αγώνων. Αυτό το βήμα θα επιτρέψει την καλύτερη αξιολόγηση της ταχέως μεταβαλλόμενης αλλαγής της κατάστασης υγείας σε ολόκληρο τον κόσμο και στην Ιαπωνία. Θα χρησιμεύσει ως βάση για την καλύτερη απόφαση προς το συμφέρον των αθλητών και όλων των άλλων εμπλεκομένων.


ΟΡΓΙΣΜΕΝΟΙ orgismenoi.blogspot.com: Ρεαλιστικές «εικόνες» της σύγχρονης κοινωνίας, που πονάνε πολύ.\nΡεαλιστικές «εικόνες» της σύγχρονης κοινωνίας, που πονάνε πολύ.\nΜαζί ήρθαν και οι Ανατολικές...\nΚαι είπα: Καλύτερα, ας μείνουν στα σπίτια τους.\nΚαι η Ελλάδα έγινε ένα απέραντο Εργοτάξιο.\nΚι αυτοί είναι χειρότεροι από όλους τους άλλους, γιατί είναι και φανατικοί Μουσουλμάνοι και απαίτησαν και Τζαμί στην Αθήνα, 200 χρόνια μετά που ξεφορτωθήκαμε το βδέλυγμα...Αλλά εγώ, που δεν έχω πατήσει Εκκλησία 25 χρόνια τώρα, είπα: Τι διάολο; Φτιάξτε τους ένα Τζαμί να προσεύχονται στο θεό τους που ζητάει τη σφαγή των αλλόθρησκων... Εμείς ας είμαστε ανοιχτόμυαλοι!!!\nΜ΄ αυτά και μ' αυτά το Κέντρο έγινε ακατοίκητο...\nΑναδημοσίευση από ΑΝΤΙ-Αντιπροσώπευση\nΕτικέτες που πονάνε πολύ., Ρεαλιστικές «εικόνες» της σύγχρονης κοινωνίας


Τελικοί στο Εθνικό Κέντρο στο «Κύπελλο Αφροδίτη ITF-U18» - Action In Sports Cyprus\nΤελικοί στο Εθνικό Κέντρο στο «Κύπελλο Αφροδίτη ITF-U18»\nΗ Θέμις Χάλιου διεκδικεί τον τίτλο στο Διπλό\nΠιο κοντά στον τελικό στα Μονά, από τις υπόλοιπες κυπριακές συμμετοχές έφτασε η Ελένη Λουκά που ηττήθηκε στον ημιτελικό από την Γερμανίδα Μάγερ Αουφντερχάιντε με 2-0, ενώ στα ημιτελικά σταμάτησε και η πορεία στο Διπλό Αγοριών των Σέργιου Κύζα/Αντώνη Τζιακούρη.\nΣτον τελικό των αγοριών θα αναμετρηθούν o Σέζαρ Κρέτου από τη Ρουμανία με τον Γέσπερ Κλοβ Νίλσον από την Σουηδία και στον τελικό των κοριτσιών η Αναστασία Ζολοτάρεβα από την Ρωσία με την Μάγερ Αουφντερχάιντε από την Γερμανία. Ο τελικός στo Μονό Κοριτσιών θα αρχίσει 9.30π.μ. και ο αντίστοιχος των Αγοριών στις 10.00 π.μ. στο Εθνικό Κέντρο Τένις. Θα ακολουθήσουν οι τελικοί στα Διπλά.\nH πορεία του Μενελαου Ευσταθιου στο Junior US Open που διεξάγεται αυτές τις μέρες στη Νέα Υόρκη σταμάτησε στους «16» του θεσμού, από τον Ιάπωνα Ναόκι Τατζίμα. Ο 18χρονος πρωταθλητής μας, ηττήθηκε με 2-1 σετ (6-0, 6-7 , 6-3) ύστερα από αγώνα που κράτησε 1 ώρα και 50 λεπτά.\nΟ Ευσταθίου αντιμετώπισε μικρό πρόβλημα στον ώμο στο ξεκίνημα του αγώνα που τον ενοχλούσε ιδιαίτερα στο σερβίς, και έχασε το πρώτο σετ με 6-0 σε μόλις 19 λεπτά. Ωστόσο στη συνέχεια αντιμετώπισε ως ίσος προ ίσο τον αντίπαλο του, και οδήγησε το δεύτερο σετ στο τάι-μπρέικ όπου επικράτησε κατά κράτος με 7-1. Ο αγώνας κρίθηκε στο μέσο του τρίτου σετ όταν οι δύο ατισφαιριστές σημείωσαν διαδοχικά μπρέικ, με τον Ιάπωνα να πετυχαίνει δύο και τον Ευσταθίου να απαντά ενδιάμεσα. Ο Τατζίμα στη συνέχεια κράτησε το σερβίς του φτάνοντας στην κατάκτηση του σετ με 6-3 εξασφαλίζοντας την πρόκριση γα τα προημιτελικά.\nΟ Ευσταθίου αναμένεται μετά την ολοκλήρωση του Junior US Open να αναρριχηθεί κοντά στην 40η θέση της Παγκόσμιας κατάταξης Εφήβων. Θα αποσυρθεί από τα 18άρια, και μέχρι το τέλος του χρόνου προγραμματίζει τη συμμετοχή του σε κάποια πρωταθλήματα Futures με στόχο να κερδίσει μερικούς βαθμούς στην Παγκόσμια κατάταξη Ανδρών της ATP. Το ερχόμενο καλοκαίρι θα μεταβεί για σπουδές στις Η.Π.Α. στο Πανεπιστήμιο Wake Forest, όπου φοιτά ήδη στο τρίτο έτος ο Πέτρος Χρυσοχός, ενώ ξεκίνησε φέτος στο ίδιο Πανεπιστήμιο και η πρωταθλήτρια Κύπρου στις γυναίκες Ελίζα Ομήρου.\nΠροηγούμενο άρθροΠρώτη μέρα ιστιοπλοΐας για τα Ιωαννίδεια 2017 ORC Challenge Trophy Mare Nostrum\nΕπόμενο άρθροAρχή με ντέρμπις στα πρωταθλήματα ΟΠΑΠ Ανδρών – Γυναικών


Σεισμός σήμερα: «Ταρακουνήθηκε», η Κυλλήνη! - Enimerotiko.gr\nΣεισμός σήμερα: «Ταρακουνήθηκε», η Κυλλήνη!\nby Δημήτρης Μπιτολάς 12/08/2019 08:12 325\nΣεισμός σήμερα: Σεισμική δόνηση σημειώθηκε στην Ηλεία και πιο συγκεκριμένα στην περιοχή της Κυλλήνης. Ο σεισμός δεν ήταν αρκετά μεγάλος, ενώ έλαβε χώρα τις πρωινές ώρες της ημέρας (Δευτέρα 12 Αυγούστου), καθώς σημειώθηκε στις 03.14 το πρωί.\nΟ σεισμός που «χτύπησε» σήμερα την περιοχή της Κυλλήνης ήταν εντάσεως 3 βαθμών της κλίμακας Ρίχτερ. Ο συγκεκριμένος σεισμός δεν προκάλεσε υλικές ζημιές στην περιοχή, ενώ δεν υπήρξαν αναφορές για κάποιο δυσάρεστο γεγονός.\nΣύμφωνα με πληροφορίες, το επίκεντρο του σεισμού ήταν 5 χιλιόμετρα ανατολικά της Κυλλήνης. Από εκεί και πέρα, το εστιακό βάθος του σεισμού ήταν 5 χιλιομέτρων.